Makmal Di Wuhan Ada 3 Jenis Wabak Coronavirus Yang Diambil Daripada Kelawar

Institut Virologi China, yang terletak di Wuhan, mendakwa mempunyai tiga jenis virus corona yang berasal dari kelawar. Namun, berdasarkan maklumat dari makmal, saat ini tidak ada koleksi yang sesuai dengan wabak COVID-19.

Pada mulanya para penyelidik berpendapat COVID-19, yang telah membunuh 340,000 orang di seluruh dunia, berasal dari kelawar dan disebarkan kepada manusia melalui haiwan perantaraan.

Disebabkan itu, dalam wawancara dengan CGTN, Pengarah Institut Virologi Wuhan, menyebut dakwaan AS bahawa wabak corona berasal dari makmal mereka adalah “satu pembohongan”.

Dalam temu bual yang dilakukan pada 13 Mei, Wang Yanyi menyatakan bahawa mereka kini mempunyai virus yang berasal dari kelawar. “Sekarang kita mempunyai tiga jenis virus hidup. Namun, persamaannya dengan SARS-Cov-2 hanya mencapai 79.8%,” kata Wang.

Salah satu pasukan penyelidikan mereka, yang diketuai oleh Profesor Shi Zhengli yang mempunyai pengalaman menangani coronavirus sejak tahun 2004 dan memfokuskan kajiannya kepada sumber “penjejakan SARS”. Mereka telah merujuk kepada Sindrom Pernafasan Akut Parah (SARS) yang endemik pada tahun 2003-2004.

“Kami tahu bahawa keseluruhan genom SARS-Cov-2 hanya sekitar 80 peratus SARS. Jadi ia sangat berbeza,” jelas pengarah itu. Wang berkata, berdasarkan penyelidikan Profesor Shi sebelum ini, mereka tidak menyedari jika ada virus yang hampir serupa dengan SARS.

Teori konspirasi sebelum ini menyatakan bahawa makmal di Wuhan bertanggungjawab menyebarkan wabak COVID-19 di seluruh dunia. Malah, Presiden Donald Trump dan Setiausaha Negara AS Mike Pompeo telah mengaku bahawa mereka mempunyai bukti.

Dalam wawancara yang disiarkan pada Sabtu malam, Wang mengakui bahawa sebelum wabak ini, mereka tidak pernah menyimpan atau meneliti SARS-Cov-2. “Faktanya adalah, seperti yang lain, kita tidak tahu virus ini wujud. Jadi bagaimana ia boleh bocor jika kita tidak pernah menyimpannya?” kata Wang.

WHO turut tampil ‘mempertahankan’ China dengan menyatakan bahawa Washington gagal untuk mengemukakan bukti yang konkrit bahawa wabak ini bocor dari makmal yang terletak di Wuhan.

Untuk rekod, lebih 5 juta orang diseluruh dunia telah disahkan positif COVID-19 dan lebih 340,000 kematian telah dicatatkan. Beberapa negara turut melonggarkan perintah lockdown dengan beberapa larangan yang diwartakan bagi tujuan untuk menghentikan penyebaran wabak ini.

Untuk bacaan lanjut mengenai COVID-19, klik pautan di bawah.

Ahli Mafia Ditahan Selepas Ambil Kesempatan ‘Bantu’ Orang Susah Yang Terjejas Akibat COVID-19

Penyelidik Dakwa Ganja Mampu Rawat Pesakit COVID-19, Minta Kajian Lebih Mendalam Dilakukan

Lebih Sebulan Tamatkan ‘Lockdown’, China Kembali Diserang Dengan Wabak COVID-19


Kemenangan Donald Trump, Dan Apa Maknanya Untuk Rakyat Malaysia

Kemenangan Donald Trump menentang Hillary Clinton sebagai presiden Amerika Syarikat adalah sesuatu di luar jangkauan.

Pada mulanya, Hillary Clinton mendahului sehinggalah Trump memenangi beberapa buah negeri untuk menguasai White House.

Walaupun terpalit dengan identiti yang rasis dan xenofobia, masih, beliau mampu memenangi hati rakyat Amerika dengan tagline beliau yang berbunyi “Make America Great Again!”

Ini 2 perkara anda boleh jangkakan berlaku di Malaysia, atau kepada rakyat Malaysia:

1. Muslim tidak dibenarkan masuk Amerika buat sementara waktu

Pada 7 Disember 2015, Donald J Trump menyeru Amerika Syarikat untuk menghalang penganut agama Islam memasuki negara mereka sehingga mereka ‘memahami apa yang sedang berlaku’.

Saranan ini dibuat setelah berlaku serangan pengganas di San Bernardino, California.

Pada September 2015, Trump mengumumkan “I love the Muslims”, tetapi tidak lama kemudian meminta agar pengkalan data dibuat untuk mengenal pasti penganut agama Islam di Amerika setelah berlaku serangan pengganas di Paris.

Pertubuhan Muslim, Yahudi dan Kristian di Amerika bersama-sama menentang idea gila ini.

2. Kurang campur tangan Amerika di Laut China Selatan

Lu Kang, jurucakap kepada Kementerian Luar Negeri negara China berkata, “Kami berharap akan bersama-sama membina hubungan dua hala yang sihat dan stabil dengan kerajaan baru Amerika Syarikat, untuk kebaikan kedua-dua buah negara.

Pegawai-pegawai kerajaan negara China bimbang dengan ketidaktentuan pentadbiran Trump, tetapi berkata sekiranya Hillary Clinton terpilih, Amerika Syarikat akan lebih agresif terhadap Beijing terhadap isu Laut China Selatan.

Baca penulisan kami tentang pencerobohan China dan provokasi US di link bawah.

BACA: Pencerobohan China Dan Provokasi US Di Laut China Selatan

Dalam satu ucapan lain, Trump berkata Amerika Syarikat perlu “fix our own mess” (memperbaiki masalah sendiri) sebelum cuba mengubah negara lain.

Beliau bukan peminat kepada perjanjian perdagangan antarabangsa.

Trump memanggil Perjanjian Trans-Pasifik (TPP) sebagai punca kematian industri pembuatan di Amerika.

Walaupun China bukanlah salah seorang peserta di dalam perjanjian itu, Trump mengingatkan bahawa Beijing mungkin akan memanipulasi melalui ‘jalan belakang’.

Ketika di St. Clairsville, Ohia, Trump berkata perjanjian itu adalah ‘continuing rape of our country’.

Trump juga berkali-kali mengingatkan risiko negara China terhadap Amerika. Sekiranya beliau mengambil keputusan untuk mengenakan tariff 45% terhadap produk dari China, risiko perang perdagangan di antara dua negara ini amat besar.

Trump dikenali sebagai seorang yang rasis terutamanya kepada mereka yang berkulit hitam dan berbangsa Latin. Beliau berjanji untuk membina tembok di sempadan Mexico.

Beliau juga mempersoalkan komitmen Washington terhadap NATO, mengurangkan bantuan antarabangsa, memuji Vladimir Putin, merancang untuk membatalkan perjanjian perdagangan antarabangsa yang lain dan memberi cadangan kepada sekutu Asia untuk membangunkan senjata nuklear sendiri.

Dalam pada itu, Perdana Menteri Malaysia adalah merupakan di antara pemimpin terawal yang memberi ucapan tahniah kepada Trump.

“Seluruh dunia menyaksikan pilihan raya presiden tahun ini dengan takjub,” katanya.

“Di setiap penjuru, ulasan-ulasan media terbukti salah dan keputusan yang diharapkan oleh pakar-pakar ternyata tidak berlaku. Donald Trump adalah seorang ‘orang luar’ ketika pencalonannya diumumkan. Beliau mencabar konsensus ramai dengan memenangi pencalonan Republican, dan melakukannya sekali lagi dengan kemenangannya hari ni. Kejayaan Trump menunjukkan bahawa ahli politik tidak boleh mengambil mudah akan kuasa pengundi.”

Ketika acara live pemerhatian pilihan raya di Hotel JW Marriot Kuala Lumpur, Pemangku Duta Amerika Syarikat Edgard Kagan berkata, “Hubungan dua hala US-Malaysia menjadi semakin baik dalam beberapa tahun kebelakangan ini. Ia adalah bukti kepada perhubungan yang kuat antara negara, hubungan rakyat dengan rakyat, dan kepentingan bersama yang memacu kedua-dua pihak.”

Persoalannya, adakah kemenangan Donald J Trump sebagai presiden Amerika Syarikat yang terbaru memberi kebaikan atau keburukan kepada Malaysia dan rakyatnya?

Dengan sikap dan janji Trump yang berubah-ubah masih terlalu awal untuk menduga apakah beliau akan meneruskan dengan apa yang telah beliau ucapkan, atau mengubah hala tuju perjalanan politiknya 180 darjah.

Bursa saham Amerika juga menyaksikan Dow Jones Industrial Average jatuh sehingga 600 mata hari ini.

Theo, seorang rakyat Amerika memanggil keputusan hari ini sebagai ‘takut dan merisaukan’.

Dan, Malaysia sebagai sebuah negara yang menerima impak daripada Amerika Syarikat juga harus berhati-hati menelusuri lautan yang belum diduga ini.

BACA: 7 Persediaan Yang Boleh Dilakukan Usahawan Dalam Menghadapi TPPA


Maksud Gong Xi Fa Cai Yang Ramai Orang Bukan Cina Tidak Tahu

“Gong Xi Fa Cai” ialah ayat di dalam bahasa Mandarin yang membawa maksud “tahniah moga mendapatkan lebih kekayaan”. Ucapan ini telah digunakan secara meluas sejak sebelum zaman Dinasti Qin lagi iaitu 221 BC!

Menurut Prof Dr Yam Kah Kean dari Universiti Malaya, ayat tersebut tidak melambangkan semangat Tahun Baru Cina yang kuat kerana maksudnya yang lebih menjurus ke arah material berbanding semangat kebersamaan.

Maka, ada diantara orang Cina lebih menyukai sebutan “Xin Nian Kuai Le” yang bermaksud “selamat tahun baru”. Cara sebutannya: “zeen neean kwai luh”. “Kuai Le” bermaksud “happy” atau “joyous” dan “Xin Nian” bermaksud “tahun baru”.

Jadi, siapa yang sesuai mengucapkan “Gong Xi Fa Cai” sebagai greetings Tahun Baru Cina? Kebiasaannya, “Gong Xi Fa Cai” disebut oleh mereka yang sesama berniaga dan rakan sekerja.

“Gong Hey Fat Choy” pula ialah sebutan di dalam bahasa Kantonis yang membawa maksud yang sama seperti “Gong Xi Fa Cai” iaitu “tahniah dan kekayaan”. “Gong Xi” (恭禧) bermaksud tahniah atau dengan hormat berhasrat kegembiraan. “Fa Cai” (發財) bermaksud menjadi kaya atau mahu buat duit. Cara sebutannya yang betul ialah “gong zee fah chai”.

Selain “Gong Xi Fa Cai”, “Xin Nian Kuai Le” dan “Gong Hey Fat Choy”, ada satu lagi cara yang menyeronokkan apabila menyapa seseorang di musim Tahun Baru Cina ini, iaitu: “Hong Bao Na Lai” yang bermaksud “angpau merah please!”

Sumber: The Star, Good Characters, Life Is Like That


Maksud ‘i’ Pada Produk Apple Dibongkarkan

Hampir setiap tahun kita dapat melihat produk-produk terbaru keluaran Apple yang seperti iPod, iPhone, iPad, iMac tetapi tahukah anda apa maksud ‘i’ pada produk keluaran Apple?

Penggunaan ‘i’ pada produk Apple bermula pada 1998 dimana Steve Jobs memperkenalkan iMac yang menggabung huruf ‘i’ dengan ‘Mac’.

‘i’ pada tahun 1998 membawa maksud  internet yang digabungkan dengan ‘Mac’ dimana Steve Jobs mahukan iMac dikenali sebagai ‘sebuah komputer yang mudah mendapatkan internet dengan simple dan mudah’

Semasa pelancaran iMac pada 1998 Steve Jobs membongkarkan maksud ‘i’ yang lain seperti individual, instruct, inform, inspire.

Semasa iPhone diumumkan buat pertama kalinya pada 2007 salah satu kunci utamanya adalah internet selain music (iTunes) dan telefon bimbit.

Selepas 2007, hampir semua produk Apple memulakan nama produk dengan ‘i’ sebagai identiti buat produk keluaran Apple.

Kami kongsikan video pelancaran iMac pada tahun 1998 dimana Steve Jobs menerangkan maksud ‘i’ pada iMac.


Maksud Sebenar Di Sebalik Perkataan ‘Bahenol’

Pastinya anda agak ‘familiar’ dengan kisah animasi pendek Indonesia Si Nopal yang menjadi siulan warganet berikutan lagunya yang agak catchy menyebabkan lagunya berlegar-legar diminda anda. Malah, lagu Si Nopal itu turut diparodikan oleh artis Malaysia seperti Wany Hasrita, Hael Husaini, Kamal Adli dan banyak lagi.

#Repost @muzikmuzik_33 with @get_repost ・・・ Siapa yang tak boleh move on dengan @si_nopal? Ini admin bagi dekat korang version @sherry_alhadad, @haziq_hotfm & @haelhusaini. 😂😂

A post shared by  sherry_alhadad (@sherry_alhadad) on Feb 11, 2019 at 7:00am PST

Ini rupanya budak yang dah buat otak aku seharian dok bahenol bahenol bahenol..Saranghae jongkuk saranghae cute girl..Aku hempok kang kau ni :') pic.twitter.com/i4fnV3Puii

— MalaysiaLawakViral (@ViralLawak) February 8, 2019

Bagi anda yang tidak mengetahui kewujudan lagu ini, sebenarnya lagu ini merupakan kisah Si Nopal dan adiknya Dede yang ingin pergi berkhemah bersama-sama. Malah, baru-baru ini tular di internet mengenai penyanyi asal lagu tersebut iaitu Nadiah yang hanya berusia 16 tahun.

Akan tetapi, adakah anda mengetahui maksud disebalik perkataan bahenol itu sendiri? Untuk pengetahuan anda, perkataan bahenol dalam kamus bahasa Indonesia bermaksud ‘montok dan menggairahkan’.

Maksud perkataan bahenol itu sendiri kurang sopan di Indonesia dan adalah tidak wajar serta dianggap kurang ajar jika dikenakan pada orang tua. Kebiasaannya orang muda menggunakan perkataan tersebut merujuk kepada perempuan yang kelihatan seksi.

Pastinya anda terkejut dengan makna disebalik perkataan yang menjadi kegilaan warganet sekarang. Namun, ada yang berkata bahenol sebenarnya adalah perkataan yang ‘biasa’ sahaja di Indonesia dan tidak membawa maksud yang kurang sopan jika digunakan. Jadi selepas mengetahui maksud sebenar, adakah ada akan terus menyebut bahenol dalam kehidupan seharian?


Maksud Sebenar ‘OK’ Dan Teori Bagaimana Terciptanya Terma Ini

Hai, adakah anda OK? Rasanya tidak perlu dijelaskan apa maksud perkataan OK. Ianya adalah sejenis ungkapan yang memberi makna dan aura positif kepada sesiapa yang menyebutnya.

Namun, kini singkatan kata ‘OK’ semakin pendek dan masyarakat hanya menyebut kata ‘K’ sahaja sekaligus menunjukkan sikap malas hendak ambil tahu jika berbual menerusi aplikasi media sosial. Tapi tahukah anda, bagaimana manusia terfikir untuk mewujudkan perkataan OK?

Masyarakat hari ini lebih suka untuk mengutarakan ayat menggunakan bahasa ringkas atau short form contohnya OMG untuk Oh My God. Begitu juga dengan perkataan OK yang pada kata dasarnya wujud disebabkan kesalahan ejaan ‘oll korrect’ atau sebenarnya ‘all correct’.

Menurut Allan Metcalf, pengkaji asal usul terma OK berkata perkataan ini wujud buat pertama kali pada tahun 23 March 1839 di Boston, Amerika Syarikat di mana masyarakat pada waktu itu gemar untuk menyingkatkan terma. Bagi mereka, budaya menyingkatkan terma sebegini sengaja disalah eja bagi memberikan kesan jenaka semasa berbual atau bahasa slanga.

Metcalf berkata, terma OK mula diperluaskan dalam sebuah artikel lawak  bertajuk Anti-Bell-Ringing Society terbitan syarikat akhbar Boston Morning Post. Penyunting artikel berkenaan, Charles Gordon Greene pada ketika itu lebih banyak menekankan penggunaan perkataan OK yang membawa maksud oll korrect (all correct) untuk ayat dalam artikel tersebut.

Disebabkan penggunaan terma OK menjadi popular, Presiden Amerika Syarikat kelapan, Martin Van Buren menyatakan terma OK juga merujuk kepada Old Kinderhook iaitu nama timangan yang diinspirasikan dengan nama tempat kelahiran beliau. Metcalf beranggapan terma OK mempunyai dua maksud iaitu ‘oll korrect’ adalah Old Kinderhook.

Pada 1840, satu pilihan raya pemilihan presiden Amerika Syarikat diadakan dan Martin Van Buren menggunakan slogan oll korrect is Old Kinderhook untuk memancing undi. Disebabkan Van Buren, terma OK semakin popular di Amerika Syarikat dan ramai menggunakan singkatan OK dalam perbualan harian mereka.

Untuk teori lain bagaimana perkataan OK ini boleh tercipta, anda boleh tonton video daripada ML Studios ini. Semua teorinya masuk akal namun kisah sejarah terciptanya OK dari Boston adalah teori paling popular dan tepat. Anda oll korrect? Mungkin boleh jadikan perkara ini topik perbualan dengan rakan anda selepas ini.

Ini pula maksud sebenar untuk pelekat kereta Jepun yang ramai salah anggap. Baca lagi pada pautan di bawah.

Bukan Sekadar Hiasan, Ini Maksud Sebenar Bagi Pelekat Kereta Jepun

Cara Paling Mudah Untuk Betulkan Pandangan Cermin Sisi Kereta Anda

Guna Sup Yang Sama Selama 46 Tahun Beri Rasa Unik Buat Bihun Sup Di Restoran Ini


Maksud ‘Tersirat’ Dalam Rekaan Logo Baharu Visit Malaysia 2020 Yang Anda Tidak Tahu

Mula hadir dengan rekaan logo yang kurang disenangi orang ramai berdasarkan rekaannya yang buruk, logo ini nampaknya diberi kemaskini baru-baru ini dan dipilih daripada 587 penyertaan yang diterima oleh orang ramai.

Setelah beberapa bulan, Logo Visit Malaysia 2020 yang baru telah dipilih sendiri oleh YAB Tun Dr. Mahathir Mohamad. Disebalik susun atur rekaan serta pilihan warnanya, terdapat beberapa sebab mengapa logo terbaru ini dihasilkan. Berikut merupakan sebab-sebabnya.

Menggunakan warna Jalur Gemilang iaitu kuning, merah, biru dan putih. Jalur Gemilang merupakan symbol kepada Malaysia dan ia wajar digunakan untuk menarik minat orang luar apabila digunakan di dalam logo kali ini.

Selama 47 tahun digelar sebagai Bendera Malaysia, pada kemerdekaan ke-40 pada 1997, namanya ditukar kepada Jalur Gemilang. Nama ini diusulkan oleh pegawai dari Jabatan Muzium Negara dan Antikuiti, Saudara Redzuan Tamin dalam satu peraduan berjaya menewaskan 28 cadangan antaranya, Malaysia Raya, N.U.S.A, Mega Sakti, Saga Merah dan sebagainya.

Ilham untuk menamakan bendera Malaysia kepada Jalur Gemilang diusulkan Datuk Hashim Mat Dris. Cadangan berkenaan dikemukakan kepada Perdana Menteri ketika itu, Datuk Seri Dr Mahathir pada 11 Julai 1995. Pada 1 Julai 1996, Urus setia menguruskan nama mengemukakan 75 cadangan berserta ulasan dan huraian.

VISIT TRULY ASIA MALAYSIA 2020 OFFICIAL LOGO. #MyMotac #MalaysiaTrulyAsia #SeniBudaya #VisitMalaysia pic.twitter.com/2MmKGoiEaZ

Tiga nama disenarai pendekkan iaitu Setia Perkasa, Seri Setia Perkasa dan Seri Setia Negara. Tiga nama ini bagaimanapun ditolak Jemaah Menteri ketika mesyuarat pada 11 September 1996. 28 nama lagi dicadangkan dan pada 2 Jun 1997, tiga nama dicalon mengikut keutamaan iaitu Jalur Gemilang, Jalur Nusa Gemilang dan Jalur Sinar Gemilang.

Kemudian, nama bendera Malaysia yang baharu telah diisytiharkan oleh Tun Mahathir bin Mohamad, Perdana Menteri pada malam 31 Ogos 1997 sempena Hari Kemerdekaan negara yang ke-40. Pengisytiharan Jalur Gemilang dilakukan pada jam 11.58 di Dataran Merdeka, Kuala Lumpur.

Ianya menjadikan nilai Jalur Gemilang ini perlu dibawa ke mana-mana untuk menjadikan ia sebagai identiti Malaysia.

Mempunyai ‘warna’ Malaysia yang tersendiri iaitu burung Kenyalang atau dikenali sebagai burung enggang, bunga raya dan dedaun. Burung enggang sememangnya sinonim dengan Malaysia terutama di Sarawak yang mana ianya berhabitat di kawasan yang tingginya sehingga 1,500 meter.

Terdapat lebih 10 jenis burung ini di negara kita dan menjadikan Malaysia sebagai salah satu destinasi dunia untuk melihat spesies ini. Ianya adalah Enggang, Burung Lilin, Enggang Papan, Enggang Bulu, Enggang Kawan, Enggang Buluh, Enggang Berkedut, Enggang Birah, Enggang Gunung, Enggang Hutan, Enggang Mentua dan banyak lagi.

Manakala Bunga Raya adalah Bunga Kebangsaan Malaysia. Pada akhir pada tahun 1958, Kementerian Pertanian telah mencadangkan tujuh jenis bunga untuk dipilih sebagai Bunga Kebangsaan Persekutuan Tanah Melayu, iaitu Bunga Kenanga, Bunga Raya, Bunga Melur, Bunga Teratai, Bunga Mawar, Bunga Cempaka dan Bunga Tanjung.

Selepas perbincangan pada 28 Julai 1960, Bunga Raya telah diisytiharkan sebagai Bunga Kebangsaan Persekutuan Tanah Melayu. Apabila Tanah Melayu bergabung dengan Singapura, Sabah dan Sarawak untuk menubuhkan Malaysia, Bunga Raya terus digunakan sebagai Bunga Kebangsaan. Di negara kita terdapat lebih 15 jenis bunga raya yang berbagai warna dan yang menjadi ikon kepada negara ialah yang berwarna merah.

Ada 2 warna berbeza di dalam logo ini iaitu warna oren dan warna hijau. Kedua-dua warna ini tidak berada di dalam Jalur Gemilang. Ia adalah kerana oren melambangkan Malaysia merupakan negara yang cantik cuacanya manakala hijau itu memberi maksud negara ini masih mengekalkan hutan simpan, hutan rimba serta hutan kekal hingga ke hari ini.

Di Malaysia, masih terdapat 7 jenis hutan yang masih dijaga rapi, ia adalah hutan ericacous, hutan montane, hutan dipterokarpa atas, hutan dipterokarpa bukit, hutan dipterokarpa pamah, hutan paya gambut dan hutan paya laut.

Jika dilihat, susun atur gambar yang sangat kemas iaitu burung enggang di sebelah kanan, bunga raya di sebelah kiri serta yang menjadi dasar adalah dedaun merupakan perkara asas yang diterima untuk logo ini.

VISIT TRULY ASIA MALAYSIA 2020#MyMotac #MalaysiaTrulyAsia #SeniBudaya #VisitMalaysia pic.twitter.com/Cn7DfLgCDe

Jika diperhatikan betul-betul, ia adalah seekor burung enggang yang mempunyai mahkota iaitu bunga raya. Ia melambangkan kita semua sangat menghormati negara kita sendiri.

Tun Dr. Mahathir Mohamad juga telah melancarkan Logo Visit Malaysia 2020 ini di Lapangan Terbang Kuala Lumpur semalam dengan menyaksikan lebih 5 usahasama dari Sharp yang akan memaparkan lebih 10,000 paparan #VM2020 di Jepun dan China, kemudiannya bersama dengan syarikat penerbangan Malaysia Airlines, AirAsia, Malindo dan juga FireFly. Kesemua syarikat penerbangan ini akan bersama membawakan Malaysia ke mata dunia.

Majlis pelancaran semalam, 22hb Julai 2019 berjalan dengan sangat lancar dengan kehadiran YAB Perdana Menteri diiringi oleh YAB Menteri Pelancongan dan Kebudayaan Malaysia, YAB Timbalan Menteri, serta barisan duta-duta dari luar negara dan pemain industri pelancongan.

Untuk pengetahuan rakan-rakan, Logo ini dihasilkan oleh seorang designer yang memenangi pertandingan melukis logo #VM2020 ini iaitu Alfred Phua Hong Fook.

YAB Tun berkata, target kita semua adalah untuk mendapatkan lebih 30 juta kemasukan pelancong dari luar negara tahun hadapan, untuk rekod, pada tahun 2018, seramai 28.5 juta kemasukan pelancong ke Malaysia. Kata YAB Tun,

If we have better air accessibility connecting other cities with Malaysia, we will be able to receive many more tourists.

Hence, we need to connect and reach out to ‘high yield’ markets which are Malaysia’s target market for this campaign, namely Asean, China, India, United Kingdom and Germany.

Tahniah YAB Tun Dr. Mahathir, Kementerian Pelancongan dan Kebudayaan serta semua yang terlibat di dalam pelancaran tersebut. Mari sama-sama jayakan Malaysia sebagai destinasi utama dunia. Visit Truly Asia Malaysia 2020 Hashtag rasminya ialah #VM2020

Baca lagi: Inilah Logo Baharu ‘Visit Malaysia 2020’ Yang Jauh Lebih Awesome


‘Malaikat Maut’ Turun Padang Untuk Lawan Sikap Degil Rakyat AS Yang Tidak Mahu Kuarantin

Amerika Syarikat menjadi negara paling terkesan dengan penyebaran wabak COVID-19 di dunia. Namun, sikap degil dan angkuh rakyat mereka dapat dilihat melalui protes yang dilakukan baru-baru ini.

Dalam masa yang sama, rakyat AS dilaporkan telah bersiap untuk menyerbu pantai di Florida yang akan dibuka lebih awal walaupun wabak ini tidak menunjukkan tanda-tanda penurunan di sana.

Melihat situasi degil rakyat AS, seorang peguam bernama Daniel Uhlfelder mempunyai cara tersendiri untuk memberi amaran kepada penduduk agar tidak menyerbu pantai selagi mana keadaan COVID-19 di sana masih di tahap merbahaya.

Many of you have asked if I am willing to travel around Florida wearing Grim Reaper attire to the beaches and other areas of the state opening up prematurely. The answer is absolutely yes. Beginning May 1 we will hit the road here in state. Please retweet and spread the word. pic.twitter.com/UO7QKg161n

— Daniel Uhlfelder (@DWUhlfelderLaw) April 22, 2020

Dia merancang untuk menjelajah pantai di sekitar Florida mulai 1 Mei ini untuk memberi amaran kepada orang ramai mengenai bahayanya berkumpul beramai-ramai. Namun apa yang unik kali ini adalah dia tidak akan memakai seluar pendek seperti orang yang mahu ke pantai. Tetapi dia akan memakai kostum grim reaper atau malaikat maut.

“Ramai di antara anda yang bertanya apakah saya bersedia mengelilingi Florida dengan mengenakan pakaian Grim Reaper di pantai dan beberapa kawasan yang dibuka terlalu awal. Jadi jawapannya adalah ya,” tulis Daniel di Twitternya.

Bayangkan jika anda bercuti di tengah-tengah situasi wabak COVID-19 dan lalu muncul malaikat maut, apa yang akan dilakukan oleh anda? Tidak peduli atau lari?

Setakat hari ini, Amerika Syarikat melaporkan 842,624 orang yang dijangkiti wabak COVID-19. Manakala lebih daripada 40,000 orang meninggal dunia, ini menjadikan AS sebagai negara paling terkesan akibat wabak ini.

P/S: Jangan lupa pakai topeng muka ketika keluar rumah. Jika anda sedang mencari topeng muka, tekan di sini kerana MR.DIY akan beri potongan harga RM10 untuk setiap pembelian sekotak topeng muka (50s). Cepat sebelum kehabisan stok.

Untuk bacaan lanjut mengenai situasi COVID-19 di Amerika Syarikat, klik pautan di bawah.

Mahu Gunting Rambut Dan Melepak Antara Sebab Rakyat AS Tolak Kuarantin Di Rumah

Ibarat ‘Tunjuk Jari Tengah’ Buat Petugas Kesihatan, Rakyat AS Masih Berkumpul Di Jalanan


Malang Beli Kereta Terpakai, Pemilik Citroen Ini Terpaksa ‘Belanja’ RM33,000 Untuk Baiki Kerosakan

Umum ramai ketahui permintaan kereta terpakai agak baik selepas pandemik melanda dunia dua tahun lalu. Jika bernasib baik, kualiti yang dapat seakan-akan baik seperti kereta baharu. Bagaimanapun, seorang pemilik Citroen terpakai bernasib tidak baik apabila dia terpaksa membayar sejumlah wang untuk membaiki kereta yang dia beli dalam tempoh kurang sebulan.

Menurut portal sosial Mothership.sg, pemilik kereta itu yang dikenali sebagai Toh berkongsi pengalamannya yang hanya menggunakan kereta tersebut 27 hari selepas pembelian pada awal September 2022.

Lelaki di Singapura itu membelanjakan S$30,000 (RM99,720) untuk membeli kereta terpakai, tetapi akhirnya mengeluarkan S$10,000 (RM33,240) lagi untuk baik pulih.

Lelaki berusia 48 tahun itu, yang merupakan tutor persendirian, berkata dia membeli kereta 1,560cc, kenderaan pelbagai guna diesel Citroen C4 Picasso, daripada pengedar kereta terpakai di Jalan Sultan.

“Saya memilih untuk membeli kereta terpakai berkuasa diesel kerana beranggapan kereta itu boleh beri saya lebih banyak perbatuan, memandangkan harga petrol dan COE (sijil kelayakan) yang tinggi baru-baru ini,” kata Toh.

Tambahnya lagi, pengedar kereta terbabit telah memberitahunya bahawa mileage yang kereta itu adalah sekitar 100,000km. Bagi Toh ia nampak berbaloi dan dia membuat keputusan untuk terus membeli kereta itu.

Bagaimanapun, kerosakan pertama mula terjadi apabila dua minggu selepas dia membeli kereta itu, lampu amaran menyala memberitahunya ada masalah.

Dia membawa kereta itu untuk pemeriksaan dan terpaksa membelanjakan S$300 (RM997) untuk membersihkan penapis. Dua atau tiga hari kemudian, air meresap ke bahagian hadapan kereta dan didapati terdapat masalah pada penutup getah.

Seminggu lagi berlalu dan penghawa dingin terpaksa dibaiki. Pembaikan terbaharu ialah major maintenance yang menelan belanja S$4,000 (RM13,297) untuk membaik pulih sepenuhnya paip, brek dan beberapa bahagian lain.

Kisah kurang baik Toh tidak berakhir di situ saja apabila dia menghantar keretanya ke workshop dan dimaklumkan bahawa bacaan odometer elektronik setakat 1 Ogos ialah 225,702km, tetapi dikurangkan dengan ketara kepada 108,361km.

Lelaki itu memberitahu Mothership.sg, masalah terakhir berlaku semasa dia bersama isterinya dalam perjalanan ke Melaka pada awal Oktober. Isyarat amaran kereta mula berkelip apabila mereka baru sahaja melintasi Jambatan Malaysia-Singapura kedua.

Toh mendapati tiada cecair dalam sistem penyejukan penghawa dingin. Bimbang isu lain mungkin muncul, dia memutuskan untuk membatalkan perjalanan dan pulang ke rumah.

Pengedar yang menjual kereta kepada Toh itu menafikan terdapat ‘perubahan’ odometer kereta terbabit, ketika dihubungi Shin Min Daily News.

“Kami telah menjual kereta selama lebih daripada 10 tahun dan mempunyai 100 kereta di tangan. Kami tidak dapat sedikit keuntungan pun dengan mengusik kereta itu,” kata seorang pekerja kepada portal berkenaan.

Pekerja itu menjelaskan bahawa waranti telah terbata; kerana Toh telah menghantar kereta itu ke bengkel lain untuk dibaiki. Bagaimanapun, mereka menawarkan untuk servis percuma sekali sahaja di pusat pembaikan kereta yang ditetapkan, dengan syarat tiada masalah lagi dengan kenderaan itu.

Menurut Toh, keretanya masih tidak dikembalikan kepadanya pada 17 Oktober lalu selepas kira-kira seminggu dia memulangkan kereta itu kepada pengedar untuk dibawa ke bengkel.

Dalam satu temu bual telefon, Toh berkata dia telah membelanjakan kira-kira S$10,000 (RM33,240) untuk pembaikan, namun dia merasakan seperti langsung tidak memandu kereta itu.

Toh menambah bahawa dia berada dalam dilema ketika ini kerana membaiki kereta adalah satu pilihan yanga ada, tetapi dia yakin akan menanggung lebih banyak kos baik pulih pada masa akan datang.

Bagi anda yang berkira-kira mahu membeli kereta terpakai, pastikan kereta tersebut menepati 18 perkara ini supaya dapat mengurangkan ‘beban’ anda kelak.

*Ikuti Facebook dan Instagram VOCKET CAR CLUB untuk ketahui perkembangan dan isu semasa automotif dari dalam dan luar negara.


Malay Mail Terbit Cetakan Terakhir Semalam Selepas 122 Tahun Beroperasi

Hari ini genap 122 tahun usia akhbar Malay Mail beroperasi sebagai salah satu akhbar tertua di Malaysia. Semalam merupakan cetakan akhbar fizikal terakhir dikeluarkan oleh syarikat tersebut.

Cetakan pertama kali telah diterbitkan pada 1 Disember 1896 yang diasaskan oleh bekas pegawai kerajaan kolonian Inggeris, John Henry Matthews Robson. Melalui perkongsian oleh salah seorang editor akhbar itu di Twitter menunjukkan proses cetakan kali terakhir untuk akhbar tersebut semalam.

This is the last time @malaymail went to print last night.

The oldest newspaper in Malaysia at 122-years-old is now the first to cease print entirely, and be the first to transition to the digital platform in entirety.

The last special print edition is out today. pic.twitter.com/l4OavHoxqC

— ᴊᴏᴇ ʟᴇᴇ (@klubbkiddkl) December 1, 2018

Cetakan teristimewa dan terakhir tersebut merupakan langkah pertama untuk beralih ke era keluaran secara digital sepenuhnya. Seramai 165 pekerja terbabit juga diberi tempoh masa seminggu untuk memutuskan sama ada berhenti atau terus kekal berkhidmat dengan jawatan baharu selepas penstrukturan organisasi dijalankan. Bermula hari ini akhbar tersebut akan beroperasi sepenuhnya melalui portal atas talian.


7 Resipi Minuman Berprotein Tinggi Untuk Anda Yang Sukakan Senaman

Susu dibentuk dari dua jenis protein iaitu casein dan whey. Whey protein boleh diasingkan dari casein dalam susu atau didapati semasa pembuatan keju.

Bagi memudahkan pengambilan seharian, banyak produk whey protein dalam bentuk serbuk dihasilkan oleh syarikat-syarikat makanan tambahan.

Contohnya, produk tempatan keluaran Mesotropin iaitu Hydro Whey Protein.

Ini kerana whey protein dianggap sebagai protein yang lengkap. Ia mengandungi semua 9 asid amino penting dan rendah laktosa.

Dari segi kebaikannya, banyak kajian menunjukkan whey protein mempunyai potensi besar untuk merendahkan kadar kanser, menambahbaik sistem imuniti, mengurangkan tekanan dan merendahkan kortisol.

Selain itu, ia turut berguna untuk mereka yang suka bersenam kerana ia dapat mengurangkan lemak dan membentuk otot-otot sambil meningkatkan kekuatan diri. Ia juga mempercepatkan masa pemulihan.

Persoalannya, sedap ke minum whey protein begitu sahaja? Jawapannya bergantung pada setiap individu. Lain orang, lain penerimaannya.

Tapi kalau rasa bosan hari-hari minum whey protein semata-mata, kami sediakan 7 resipi minuman berprotein tinggi untuk anda cuba. Sedap!

Mocha Protein Shake ini sesuai diminum pada waktu tengah hari untuk boost up semula tenaga anda, terutama sejam sebelum ke gim.

1. Masukkan 1/2 cawan susu tanpa lemak dan tepung puding di dalam pengisar selama 2 minit hingga ia pekat.

2. Tambah kopi, 2 sudu serbuk whey protein perisa coklat dan 1 cawan ais, kacau sampai ia rata.

3. Kemudian boleh tambah hirisan coklat dan sedikit serbuk kopi untuk lebih rasa rangup.

Lassi Mangga Protein Shake ini bukan saja berprotein tinggi tapi kaya dengan khasiat probiotik. Ia sesuai untuk penghadaman yang baik.

1. Campur semua bahan-bahan ini di dalam pengisar: 3/4 cawan potongan mangga, 3/4 cawan yogurt Greek, 1/2 cawan air sejuk, 1/2 sudu kecil jus lemon, 1/2 sudu kecil sirup maple, 1 sudu kecil whey protein perisa vanila, secubit serbuk buah pelaga.

2. Kisar sampai semua sebati. Kemudian, tuang ke dalam gelas dan taburkan dengan 1 sudu kecil potongan kacang pistachios.

Hanya perlukan 5 minit untuk menyediakan Creamsicle Oren Protein Shake ini. Ia sesuai diminum pada waktu pagi atau selepas melakukan workout.

1. Campur semua bahan-bahan ini di dalam pengisar: 2 sudu whey protein perisa vanilla, 1/2 cawan susu kacang almond tanpa pemanis, 1/2 cawan air, 85g jus oren pekat, 1/2 pisang, 1 sudu kecil madu, 3-5 ais kiub dan 1 sudu kecil hirisan kulit limau.

2. Kisar sampai semua sebati. Sedap dihidang sejuk.

Kalau ada rasa penat atau berlaku keradangan sedikit (kulit merah-merah) selepas workout, dicadangkan minum Black Forest Protein Shake sebab ia kaya dengan antioksidan buah cherry.

1. Campur semua bahan-bahan ini di dalam pengisar: 2 sudu whey protein perisa coklat, 1 cawan susu soya tanpa pemanis, 1 buah pisang, 1 cawan kecil dark sweet cherries dan 3-5 kiub ais.

2. Kisar sampai semua sebati. Sedap diminum sejuk.

Baca: 6 Resipi Tinggi Protein Untuk Kurangkan Berat Badan

1. Campur semua bahan-bahan ini di dalam pengisar: 2 sudu whey protein perisa vanilla, 1 cawan susu kacang almond tanpa pemanis, 1 biji pisang, 1 sudu besar jus limau nipis, sedikit hirisan limau nipis, 1/2 sudu kecil sirap maple, dan 1 cawan kiub ais.

2. Kisar sampai semua sebati. Kemudian tambah 1 sudu besar yogurt Greek tanpa lemak dan 1 sudu besar biskut yang dihancurkan di atas minuman ini.

Nak pergi gim tapi perut rasa tak sedap? Shake Betik Halia ini mungkin sesuai untuk anda kurangkan rasa sakit perut itu. Tengoklah bahan-bahan yang digunakan untuk lawan sakit itu. Berkhasiat!

1. Campur semua bahan-bahan ini di dalam pengisar: 1 1/2 cawan potongan betik, 1 cawan ais, 1/2 cawan yogurt Greek tanpa lemak, 2 sudu kecil hirisan halian, 1 sudu kecil jus lemon, 1 sudu kecil madu, dan 1 daun pudina.

2. Kisar sampai semua sebati. Kemudian hias dengan daun mint dan taburkan dengan sedikit serbuk whey protein perisa vanilla.

Tengok nama pun dah boleh rasa kenyang dan bertenaga sepanjang hari. Ia boleh mengelakkan otot kejang dan mengawal gula darah. Baik untuk jantung juga.

1. Campur semua bahan-bahan ini di dalam pengisar: 2 sudu serbuk whey protein perisa vanilla, 2 sudu besar rolled oats, 2 biji pisang, 1 cawan susu kacang almond tanpa pemanis, 1/2 cawan air sejuk, 1 sudu kecil madu, 1/4 sudu kecil kayu manis dan 4 kiub ais.

Bahan utama yang menjadikan resipi ini minuman berprotein tinggi ialah serbuk whey protein.

Buat pengetahuan anda, Mesotropin Hydro Whey Protein mempunyai dua perisa iaitu coklat dan vanilla.

Ia sesuai untuk anda yang gemar bersukan dan membina otot badan seperti abang sadho (sabar dan redho)!

Anda boleh dapatkan Mesotropin HydroWhey perisa Vanilla dan Coklat di sini. Ia juga sedap diminum begitu sahaja.


Impak Mara Ke Suku Akhir AFC U23 Championship 2018, Malaysia Dalam Pot 1 Kelayakan Tahun 2020

Kejayaan skuad U23 Malaysia mara ke pusingan suku akhir kejohanan AFC U23 Championship 2018 baru-baru ini bukan sahaja meninggalkan kesan kepada jutaan peminat bola sepak negara, tetapi juga telah memudahkan lagi skuad tahun 2020 dalam pusingan kelayakan.

Selaku 8 pasukan terbaik Asia, mengikut format sebelum ini AFC akan memecahkan kepada 2 zon iaitu Asia Barat dan Asia Timur.

Jika diperhatikan, dari 8 pasukan terbaik yang layak ke pusingan suku akhir 2018, hanya 3 pasukan dari Asia Timur berada dalam kelompok ini dan Malaysia adalah salah satu daripadanya.

Pusingan kelayakan kejohanan AFC U23 Championship 2020 akan diadakan sekitar bulan Julai 2019 dan kejohanan utama adalah sekitar Januari 2020 seperti edisi 2018 yang lalu.

Dalam edisi 2020 nanti, kejohanan AFC U23 Championship ini juga akan bertindak sebagai pusingan kelayakan acara bola sepak Sukan Olimpik 2020. 3 pasukan teratas akan layak secara automatik ke Sukan Olimpik 2020 dengan pasukan Jepun telah layak sebagai tuan rumah.

Dalam siri kelayakan kejohanan AFC U23 Championship 2020 nanti, 5 pasukan teratas setiap zon akan berada dalam Pot 1 dari keseluruhan 4 pot undian.

Hasil dari layak ke peringkat suku akhir edisi 2018 ini, Malaysia akan berada dalam Pot 1 bersama-sama Korea Selatan, Vietnam, Jepun, dan Korea Utara. Dengan kata lain, skuad Malaysia U23 berada dalam kategori Top 5 Asia Timur.

Bagi Pot 2 Asia Timur pula akan dihuni oleh China, Australia, Thailand, Myanmar serta Hong Kong. Manakala bagi Pot 3 pula terdiri dari Indonesia, Timor Leste, Kemboja, Laos dan Singapura. Bagi Pot 4 – yang terakhir, akan terdiri dari Brunei, Mongolia, Filipina, Chinese Taipei dan Macau.

Berdasarkan kedudukan pot kelayakan seperti diatas, jelas Malaysia telah berjaya mengelak sekurang-kurangnya 4 pasukan paling kuat dirantau Asia Timur berdasarkan prestasi edisi 2018.

Walaupun tidak semudah disangka, tetapi Malaysia sudah terlepas dari kemungkinan diundi dengan Korea Selatan, Jepun, Korea Utara serta Vietnam dipusingan kelayakan. Peluang untuk layak ke pusingan akhir AFC U23 Championship 2020 dilihat mungkin lebih baik walaupun masih bergantung kepada keputusan undian pusingan kelayakan nanti.


Malaysia Airlines Bhd Tidak Benarkan Penumpang Check-In Bagasi Bagi Laluan Eropah

Malaysia Airlines Bhd (MAB) telah mengeluarkan arahan untuk melarang daftar masuk bagasi bagi perjalanan dari Kuala Lumpur ke Eropah mulai malam 5 Januari 2016 sehingga satu tarikh yang belum dinyatakan lagi. Pihak MAB akan memaklumkan kemudian jika ada sebarang perubahan di laman web MAB.

Jika sebelum ini larangan bagasi untuk semua laluan Eropah, pihak MAB telah memaparkan pengumuman baru di mana daftar masuk bagasi bagi penerbangan MAB ke London dengan kapal terbang A380 adalah seperti biasa.

Larangan sementara bagasi masih terpakai untuk laluan Amsterdam dan Paris pada 5 dan 6 Januari 2015. Dijangkakan pengumuman baru akan dibuat pada pukul 0100GMT/0900 waktu Malaysia di sini.

Larangan ini disebabkan oleh faktor keselamatan rentetan keadaan ketidaktentuan angin yang sangat kuat di laluan Eropah boleh menyebabkan kapal terbang menggunakan lebih banyak minyak berbanding biasa terutama apabila kapal terbang mempunyai muatan kargo yang sangat berat.

Berikutan larangan itu, penumpang MAB hanya dibenarkan membawa bagasi ke dalam kabin, seperti berikut:

(i) Penumpang kelas ekonomi: 1 buah bagasi dengan berat tidak lebih 7 kilogram.
(ii) Penumpang kelas Business/First: 2 buah bagasi dengan berat tidak lebih 14 kilogram.

Walau bagaimanapun, penumpang masih boleh daftar masuk bagasi bagi laluan Eropah sekiranya tidak kisah bagasi mereka lambat sampai ke destinasi kerana bagasi itu akan diterbangkan kemudian oleh MAB.

Larangan ini terpakai juga buat penumpang yang menggunakan penerbangan codesharing dari program OneWorld bagi tujuan connecting flight di mana bagasi mereka di dalam kargo akan dihantar kemudian.

Pengumuman MAB ini penting buat penumpang laluan Eropah bagi menyiapkan diri mereka dengan rancangan persediaan bagi menghadapi larangan ini yang tidak menerima daftar masuk bagasi seberat 20 kilogram hingga 30 kilogram seperti sebelum ini.

LIKE dan FOLLOW Vocket di Facebook serta Instagram


Malaysia Airlines Dilaporkan Berisiko Bankrap Tanpa Bantuan Kewangan

Sejak beberapa tahun terakhir ini, prestasi Malaysia Airlines dari segi kewangan jelas kurang memuaskan. Terpalit dengan isu MH370, MH17 serta faktor pengurusan antara yang memberi kesan kepada syarikat ini.

Keadaan kewangan yang semakin meruncing ditambah pula dengan penularan wabak COVID-19 secara tidak langsung telah mengeruhkan keadaan buat Malaysia Airlines sekaligus mendesak mereka untuk memohon bantuan daripada kerajaan untuk memastikan Malaysia Airlines dapat terus beroperasi.

Difahamkan bantuan kewangan yang dimohon ini bakal digunakan bagi memastikan operasi Malaysia Airlines dapat terus berjalan meskipun terpaksa membatalkan sejumlah besar penerbangan berikutan wabak COVID-19.

Menurut para penganalisa, syarikat penerbangan tempatan ini berisiko untuk bankrap sekiranya gagal dapatkan bantuan kewangan.

Tidak hanya penularan COVID-19 yang memberi kesan buat semua syarikat penerbangan, kejatuhan harga minyak mentah yang menjadi sumber ekonomi negara secara tidak langsung mungkin memberi kesan buat kerajaan untuk membuat bailout mahupun sebaliknya.

CEO AirAsia Group Berhad (AAGB), Tan Sri Tony Fernandes sekitar Januari lalu turut menunjukkan minat mengenai pengambilalihan Malaysia Airlines kepada pengarah urusan Khazanah, Datuk Shahril Ridza Ridzuan mengenai kerjasama AirAsia X Bhd bersama MAB sebagai merging acquisition.

Untuk pengetahuan, bukan sahaja Malaysia Airlines yang terkesan dengan penularan wabak COVID-19 ketika ini. Malindo Airlines sebelum ini muncul syarikat penerbangan pertama negara mengumumkan pemotongan gaji kakitangan sebanyak 50%.

Sememangnya waktu yang sukar buat syarikat penerbangan ketika ini untuk terus beroperasi selagi wabak COVID-19 ini belum berakhir.

Ketahui lebih lanjut mengenai pemotongan gaji staf sebanyak 50% yang dibuat Malindo Airlines. Turut dikongsikan, cadangan AirAsia utnuk mengambil alih Malaysia Airlines daripada Khazanah Nasional.

Malindo Air Sedia Potong 50% Gaji Staf Berikutan Coronavirus

AirAsia Cadang Ambil Alih Malaysia Airlines Daripada Khazanah Nasional


Malaysia Airlines Mohon Maaf Penumpang Hadapi Masalah ‘Check-In’ Untuk Pulang Ke Negara

Baru-baru ini tular kisah seorang pengguna Malaysia Airlines terpaksa keluarkan RM8,000 untuk pulang ke Malaysia selepas tiket untuk bayinya yang dibeli yang dibeli terus dari kaunter Lapangan Terbang Antarabangsa Kuala Lumpur (KLIA) tidak dapat didaftar masuk.

Dalam satu kenyataan rasmi Malaysia Airlines, telah memohon maaf atas masalah yang dihadapi oleh sebuah keluarga yang sedang bercuti di Turkiye baru-baru ini dan berjanji akan menyelesaikan punca masalah tersebut.

Syarikat penerbangan itu berkata ia telah menghubungi penumpang Atieqah Azri pada 18 April untuk memaklumkan perkembangan siasatan.

“Kami telah memastikan pelanggan dikemas kini mengenai perkembangan siasatan, yang turut melibatkan pengendalian Qatar Airways terhadap situasi di Istanbul.

“Kami akan memastikan pelanggan diberi penjelasan dan penyelesaian yang lengkap,” kata pasukan perhubungan pelanggan syarikat penerbangan itu ketika dihubungi pihak NST.

Semalam, Atieqah menyiarkan aduan di laman Facebook mengenai layanan buruk yang diterimanya semasa perjalanan pulang dari Istanbul ke Kuala Lumpur pada 2 Mac, dan menggesa syarikat penerbangan itu bertanggungjawab atas kegagalan itu.

Atieqah dimaklumkan bahawa tiket penerbangan perkongsian kod bayinya tidak boleh didaftar masuk kerana sistem Qatar Airways menunjukkan tiket itu tidak disahkan sepenuhnya, menyebabkan dia, suaminya, dan anak lelaki mereka berusia 6 bulan terkandas di Lapangan Terbang Istanbul.

Keluarga itu dibiarkan membayar bil semata-mata untuk membeli tiket baharu pada harga lebih RM8,000.

Atieqah mendakwa rayuannya kepada syarikat penerbangan itu tidak diendahkan beberapa minggu selepas keluarga itu pulang ke tanah air, memaksanya meluahkan kekecewaan di media sosial.


Malaysia Airlines Mungkin Ditutup Jika Rundingan Penyusunan Semula Gagal?

Malaysia Airlines Bhd sedia untuk ditutup jika perbincangan dengan syarikat pajakan mengenai rancangan penstrukturan gagal, lapor The Edge Malaysia yang memetik CEO syarikat penerbangan nasional tersebut.

Sejumlah pemiutang dilaporkan menyokong rancangan syarikat, manakala sebahagiannya pula menentang dan yang lain masih belum memutuskan apa-apa, kata Izham Ismail.

Semalam adalah tarikh akhir bagi pemiutang untuk memutuskan apakah langkah seterusnya, setelah itu MAS akan memilih sama ada untuk meneruskan pelan penyusunan semula atau melaksanakan “Pelan B” – yang mungkin melibatkan penyerahan sijil pengendali kepada syarikat penerbangan yang baharu dengan nama yang lain.

Syarikat ini berusaha keras untuk mendapatkan kerjasama dari mereka yang terlibat sehingga dapat “melangkah ke fasa berikutnya dalam menjadikan perniagaan itu lestari”, kata Malaysia Airlines dalam satu kenyataan.

Syarikat penerbangan itu, yang dimiliki sepenuhnya oleh Malaysia Khazanah Nasional Bhd, mengumumkan awal bulan ini bahawa ia telah memulakan penstrukturan “mendesak” yang melibatkan rundingan semula dengan pemberi pajak.

Syarikat sebelum ini turut melaksanakan pemotongan gaji bagi kumpulan pengurusan dan juruterbang. MAS juga menawarkan cuti tanpa gaji dan telah meminta penangguhan pembayaran serta rundingan semula kontrak.

Untuk bacaan lanjut, klik pautan di bawah.

AirAsia Cadang Ambil Alih Malaysia Airlines Daripada Khazanah Nasional

Malaysia Airlines Pecat Seorang Pramugari Gara-Gara Berat Badan Naik 0.7kg


Malaysia Airlines Terbit Panduan Keselamatan Edisi Braille

Panduan keselamatan dalam penerbangan komersil merupakan satu dokumen panduan yang sangat penting bagi semua penumpang. Oleh itu Malaysia Airlines mengambil inisiatif untuk menyediakan salinan panduan keselamatan edisi Braille untuk penumpang kelainan upaya penglihatan.

Menerusi hebahan pada laman sosial Twitter, Malaysia Airlines memberitahu kini panduan keselamatan dalam penerbangan juga tersedia dalam edisi Braille kerana pihak syarikat penerbangan tersebut sedar akan kepetingan pengetahuan keselamatan untuk semua penumpang.

Safety is important to us for all passengers, including the visually impaired. Printed in Bahasa Malaysia and English, our Braille Safety Cards contain important safety information. #MalaysiaAirlines pic.twitter.com/vg79TbJVLt

Tahniah diucapkan atas keprihatinan dan inisiatif Malaysia Airlines.


Malaysia Airlines Pecat Seorang Pramugari Gara-Gara Berat Badan Naik 0.7kg

Seorang pramugari Malaysia Airlines (MAS), Ina Meliesa Hassim, dipecat dari tugasnya tiga tahun lalu kerana berat berlebihan iaitu 0.7kg berbanding standard berat syarikat.

Ina membawa kes ini ke pengetahuan mahkamah pada September 2017 kerana beliau merasakan pemecatannya berlaku dengan cara tidak adil.

Namun pada 14 Februari 2020, beliau tewas kes tersebut selepas Mahkamah Perusahaan memutuskan untuk berpihak kepada syarikat penerbangan Malaysia, lapor Berita Harian.

Ina pada ketika itu mempunyai ketinggian sebanyak 160cm dan berat yang dibenarkan MAS di bawah garis panduan dandanan dan pakaian seragam penerbangan ialah 61 kg, tidak lebih daripada itu. Namun angka akhir sewaktu beliau menimbang berat pada 10 April 2017 adalah 61.7kg.

Hasilnya, setelah bertungkus lumus untuk MAS selama 25 tahun, beliau akhirnya dipecat kerana berat badan yang berlebihan iaitu 0.7kg.

Pengerusi Mahkamah Perusahaan, Syed Noh Said Nazir, menjelaskan bahawa MAS telah membuktikan keputusan untuk menamatkan Ina adalah ‘adil’.

Beliau menambah bahawa syarikat penerbangan itu telah memberi ‘peluang yang mencukupi’ untuk beliau mematuhi keperluan berat badan iaitu selama 18 bulan bagi memenuhi keperluan berat badan syarikat.

Mahkamah juga memutuskan bahawa ‘sebab dan kenapa’ syarikat penerbangan itu melaksanakan dasar berat badan adalah wajar.

Dalam notis pekeliling bertarikh 20 Oktober 2015, MAS menyatakan, menurut Edge Market, “Sebagai kru kabin, selain mengekalkan penampilan seperti yang ditetapkan oleh syarikat, anda juga bertanggungjawab untuk memastikan keselamatan penumpang kami semasa dalam penerbangan.”

MAS menambah bahawa keperluan berat badan adalah sebahagian daripada usaha mereka untuk mengekalkan imej syarikat penerbangan premium.

Namun keputusan ini nyata tidak diterima oleh semua pihak, terbaharu Kesatuan Kebangsaan Anak Kapal Penerbangan Malaysia (Nufam) telah menyuarakan kekecewaannya dengan keputusan mahkamah.

Nufam menggesa kerajaan Malaysia untuk meminda undang-undang buruh yang nyata telah menekan para pekerja dan mereka akan menghantar surat protes kepada Kementerian Sumber Manusia dan Menteri Pengangkutan, Anthony Loke bagi menimbang semula pemecatan Ina.

Dalam satu kenyataan pada 19 Februari lalu, Nufam berkata bahawa keputusan itu tidak berperikemanusian, menurut Free Malaysia Today (FMT), kerana ia menunjukkan bahawa MAS mengamalkan satu sistem yang diskriminasi dan tidak adil.

Jika anda mahu mengetahui lebih lanjut mengenai Malaysia Airlines, boleh klik pautan di bawah.

AirAsia Cadang Ambil Alih Malaysia Airlines Daripada Khazanah Nasional

Malaysia Airlines Tawar Diskaun Tiket Penerbangan Bermula 11 Jun 2019


Malaysia Airlines Raih Anugerah Syarikat Penerbangan Terbaik Asia

Syarikat penerbangan negara, Malaysia Airlines dinobatkan sebagai Syarikat Penerbangan Terbaik di Asia sempena anugerah pelancongan antarabangsa Majlis Antarabangsa Persatuan Penulis Pelancongan Kawasan Pasifik (PATWA) 2019 di ITB Berlin.

Menurut Ketua Pegawai Eksekutif Kumpulan Malaysia Airlines, Izham Ismail berkata kejayaan ini adalah hasil dedikasi pekerja syarikat tersebut yang komited dalam memberikan perkhidmatan terbaik kepada pelanggan. Tambahnya lagi, pekerja bukan sahaja berusaha memberikan perkhidmatan terbaik di darat bahkan juga sepanjang perjalanan penumpang.

Sebagai tanda terima kasih, Malaysia Airlines kini sedang mengadakan potongan harga tiket sehingga 20% ke beberapa destinasi terpilih termasuk Hong Kong dan Sydney. Rebut peluang untuk mendapatkan tawaran hebat ini untuk perjalanan sekarang hingga 31 Mei 2019. Promosi ini akan berakhir jam 12 tengah malam 12 Mac 2019.


Malaysia Airlines Tawar Diskaun Tiket Penerbangan Bermula 11 Jun 2019

Ini berita baik untuk anda yang gemar membeli tiket penerbangan pada saat akhir. Kini, Malaysia Airlines tawar promosi bersempena ‘Fly Now Deals’ membolehkan anda menikmati tambah rendah untuk tiket penerbangan anda.

Promosi ini telah bermula sejak semalam dan akan berakhir pada 21 Jun 2019 untuk penerbangan dalam masa terdekat sehingga 31 Mac 2020. Malah, Malaysia Airlines juga menawarkan diskaun 15% bagi tempat duduk standard dengan 10kg tambahan bagasi, MHinsure, pilihan tempat duduk, bagasi tambahan selain akses ke Golden Lounge.

Untuk pengetahuan anda, tiket penerbangan yang ditawarkan bagi laluan domestik bermula dari RM69 dan harga tiket penerbangan untuk penerbangan luar negara bermula dari RM400. Ini peluang untuk anda membeli tiket penerbangan dengan harga berpatutan jika anda ingin ke destinasi pilihan. Untuk lihat destinasi yang ditawarkan, tekan di sini.


Malaysia Airlines Tawar Diskaun Tiket Penerbangan Sebanyak 50%

Ini merupakan berita baik buat anda yang gemar melancong kerana Malaysia Airlines kini menawarkan diskaun sebanyak 50% ke semua destinasi.

Promosi ini telah bermula sejak 29 April 2019 dan akan berakhir pada 8 Mei 2019 ini untuk penerbangan pada tarikh 29 April 2019 hingga 31 Mac 2020.

Promosi ini ditawarkan bersempena dengan kempen Ultimate Travelisious Deals yang dilancarkan oleh syarikat tersebut. Pasti anda yang ingin balik kampung pada hari pertama puasa boleh menempah penerbangan sekarang kerana harga tiket penerbangan domestik bermula dari RM69 sahaja. Apa tunggu lagi?


7 Resort Pulau Persendirian Untuk Anda Habiskan Percutian Singkat

Sekiranya anda mengikuti Vocket di Instagram pasti anda dapat baca yang kami ini penggemar pantai. Sudah banyak gambar pantai dan pulau menarik kami kongsikan di Instagram.

Dapat lihat gambar pantai pun sudah cukup menenangkan jiwa apatah lagi kalau dapat ke sana. Dalam mencari pulau-pulau menarik di Malaysia, sama ada untuk bercuti sendiri mahupun berkongsi dengan anda, saya terjumpa 7 resort pulau persendirian yang tidak memerlukan bajet besar untuk membolehkan anda menikmati percutian ala-ala bangsawan.

Mañana Borneo Resort terletak satu jam perjalanan menaiki bot dari Kota Kinabalu dan ianya sebuah tempat yang agak tersembunyi dan tidak ramai orang. Resort ini diuruskan oleh Bigfin Divers, sebuah sekolah diving yang disahkan oleh PADI. Memang sesuai sangat kalau nak belajar menyelam.

Japamela Resort terletak di Pulau Tioman sesuai untuk yang sukakan gabungan hutan dan pantai. Resort ini mempunyai fasiliti lengkap seperti, kolam persendirian, aircond, dan WiFi.

Pulau Rawa yang dimiliki oleh Sultan Johor ini terletak 16km dari pantai timur semenanjung Malaysia. Waktu terbaik untuk pergi ke pulau ini ialah antara Februari sehingga Mac memandangkan resort ini ditutup dari November sehingga Januari disebabkan monsun.

Terletak di Negeri Perak, Pulau Pangkor antara pulau terpencil daripada orang ramai. Pulau ini terbahagi kepada dua iaitu pantai dan vila. Resort ini mempunyai balkoni luar yang mana anda boleh tengok sunset sambil minum.

Batu Batu Resort terletak di Pulau Babi Tengah, sebuah pulau persendirian. Perjalanan ke sana mengambil masa hanya 30 minit menaiki bot dari Mersing. Pulau ini asalnya kem transit pelarian Vietnam yang ditutup pada awal 80-an.

Terletak di pantai Borneo, anda boleh turun di lapangan terbang Kota Kinabalu, ambil teksi ke terminal feri Jesselton Feri dan menaiki bot ke Bunga Raya. Resort ini mempunyai 48 vila dengan senibina gaya Borneo.

Rebak Marina Resort terletak di Utara iaitu di Langkawi. Resort ini adalah sebahagian daripada rangkaian antarabangsa Taj Hotels, Resorts, and Palaces. Antara banyak resort yang saya kongsikan rasanya ini lah yang paling eksklusif. Resort ini mengadap Melaka dan Laut Andaman.

LIKE dan FOLLOW Vocket di Facebook serta Instagram


Kerajaan Ajak Warga Asing Menetap Di Malaysia, Syarat Wajib Mesti Berpendapatan RM480,000 Setahun

Malaysia memperkenalkan Program Visa Premium (PVIP) untuk menarik warga asing yang kaya untuk melabur di Malaysia dan menetap di negara ini untuk tempoh 20 tahun, kata Menteri Dalam Negeri Datuk Seri Hamzah Zainudin. Memetik laporan EdgeProp, program ‘Residensi Melalui Pelaburan’ yang pertama kali diperkenalkan ini bertujuan untuk memacu pertumbuhan ekonomi negara dan akan dibuka untuk permohonan mulai 1 Okt 2022.

Hamzah berkata PVIP ditawarkan kepada pemilik perniagaan dari semua negara kecuali Israel dan mereka yang tidak mempunyai hubungan diplomatik dengan Malaysia. Peserta program akan diberi faedah dalam bentuk kelulusan visa sehingga 20 tahun, kebenaran belajar, kebenaran membeli hartanah untuk tujuan kediaman, komersial atau industri, dan membuat pelaburan aktif dalam bidang yang dibenarkan.

Hamzah berkata bagi memastikan PVIP tidak menjejaskan keselamatan negara dan kedaulatan negara, kementeriannya telah menetapkan dasar kawalan, termasuk pengenalan siling bilangan peserta – terdiri daripada ketua dan tanggungan – tidak melebihi 1% daripada jumlah keseluruhan warganegara Malaysia. “Kita kena letak siling supaya tidak melebihi 1% daripada jumlah keseluruhan rakyat Malaysia. Kalau sekarang ada 30 juta rakyat, bermakna hanya 1% (300,000) dan jumlah siling itu juga termasuk (peserta) program Malaysia Rumah Keduaku (MM2H),” katanya.

Mengenai syarat penyertaan, program itu terbuka kepada peserta semua kategori umur dengan bukti mempunyai pendapatan luar pesisir sekurang-kurangnya RM40,000 sebulan, atau RM480,000 setahun. Antara syarat lain ialah mempunyai akaun simpanan tetap dengan deposit sekurang-kurangnya RM1 juta, tanpa sebarang pengeluaran dibenarkan pada nilai prinsipal untuk tahun pertama, manakala pengeluaran sehingga 50% daripada nilai prinsipal akan dibenarkan selepas itu untuk pembelian hartanah, atau tujuan kesihatan dan pendidikan.

Kuala Lumpur dipilih sebagai bandar terbaik untuk warga asing bekerja. Rujuk pautan di bawah untuk membaca.

Kuala Lumpur Dipilih Sebagai Bandar Terbaik Untuk Warga Asing Bekerja

Lelaki Warga Asing Enggan Pakai Pelitup Muka, Buat Kecoh Maki Pekerja Di Ampang

Hanya Bayar Sekitar RM2,000 Untuk Rawatan, Lelaki Warga Asing Ini Puji Hospital Langkawi


Malaysia Akan Melancarkan Go-Jek Dan Dego Ride Bermula Januari 2020

Teksi motorsikal seperti Go-jek dan Dego Ride bakal dilancarkan di dalam skala yang kecil bermula Januari 2020, kata Menteri Pengangkutan, YB Anthony Loke. Tempoh ujian akan dilakukan selama 6 bulan untuk melihat permintaan pelanggan terhadap servis ini.

Merurut Anthony Loke, beliau berkata teksi motorsikal ini akan jadi penting dan menyediakan pengangkutan awam yang komprehensif.

Projek ini akan dihadkan operasinya di kawasan Lembah Klang terlebih dahulu iaitu kawasan yang paling maju di Malaysia dan di mana ibu kota Kuala Lumpur terletak. Namun begitu, kerajaan akan mempertimbangkan untuk memperluaskan ke kawasan lain sekiranya terdapat permintaan.

Untuk memastikan keselamatan, Jabatan Pengangkutan Jalan (JPJ) dan polis akan terlibat dalam pelaksanaan undang-undang sebagaimana Akta Pengangkutan Jalan.

Untuk pengetahuan anda, Dego Ride merupakan sebuah syarikat tempatan yang mula beroperasi seawal 2017. Dego Ride menawarkan servis perkhidmatan teksi-motorsikal dalam jarak 3km dengan caj RM3 serta servis menghantar barangan.

Pada 1 November lalu, kerajaan mengumumkan akan membenarkan servis hailing bermotor bagi meningkatkan perhubungan dalam sistem pengangkutan awam.

Dikepilkan di sini artikel-artikel yang berkaitan dengan bike-hailing. Klik pautan di bawah untuk bacaan lanjut.

Dego Ride Kembali Beroperasi Dengan Penawaran Servis Secara Percuma

Lelaki Ini Kongsikan Kesan Startup Tempatan Terhadap Kemasukan Go-Jek Ke Malaysia

MakCik Travels, Servis E-Hailing Dengan Bantuan Pengiring Buat Warga Emas


Malaysia Akan Terima Akibatnya Kata Konsulat Kedutaan Korea Utara

Tepat sebelum tempoh 48 jam, pejabat kedutaan Korea Utara di negara ini telah dikosongkan sekitar jam 11.00 pagi tadi berikutan kemelut negara komunis itu yang bertindak untuk memutuskan hubungan diplomatik dengan Malaysia, lapor Sinar Harian.

Kesemua 33 warga Korea Utara termasuk pekerja kedutaan dan ahli keluarga mereka dihantar keluar dari perkarangan bangunan berkenaan menaiki sebuah bas menuju ke KLIA. Namun begitu, Konsulat Kedutaan Korea Utara, Kim Yu Song, sempat ditemu ramah oleh media tempatan sebelum bergegas pergi ke KLIA menaiki sebuah kereta berwarna putih.

Beliau juga menjelaskan kepada media bahawa Malaysia akan menerima ‘akibat’ berikutan perlaksanaan mengekstradisi warganegara Korea Utara, Mun Chol Myong ke Amerika Syarikat atas kesalahan pengubahan wang haram. Situasi bertambah tegang apabila Yu Song juga mendakwa tindakan Malaysia itu sekaligus telah menjejaskan kedaulatan negaranya.

“Isu ini berlaku adalah hasil nyata dari konspirasi anti-Korea Utara yang dibuat daripada dasar keji oleh Amerika Syarikat,” ujar Yu Song sebelum bergerak ke KLIA seperti dilaporkan Sinar Harian.

Dalam pada itu, Berita Harian telah melaporkan bahawa bas yang membawa 33 warga Korea Utara itu selamat tiba di KLIA sekitar jam 11.45 pagi tadi dan dijangka akan berlepas ke Pudong, Shanghai pada jam 4.10 petang ini sebelum ke Korea Utara.

Kerajaan memberi masa 48 jam untuk kedutaan Korea Utara keluar dari Malaysia. Baca lagi pada pautan di bawah.

Kerajaan Beri Kedutaan Korea Utara Masa 48 Jam Untuk Keluar Dari Malaysia

‘Malaysia Buat Jenayah Yang Tidak Boleh Dimaafkan’ – Korea Utara Putus Hubungan Dengan Malaysia


Malaysia Alami Kerugian RM560 Juta Angkara Jenayah Siber Pada Tahun Lalu

Pada tahun 2021 lalu, Malaysia berdepan dengan rekod jenayah siber setinggi 20,000 yang membawa kerugian kepada RM560 juta.

Menerusi tinjauan Suruhanjaya Sekuriti (SC), sepanjang tahun ini masih terdapat juga beberapa kes serangan jenayah siber berprofil tinggi yang berlaku seperti pencerobohan data iPay88 dan AirAsia.

Hal ini sekaligus memperlihatkan risiko ancaman siber semakin melonjak pada era ini. Antara kes jenayah siber lain yang turut menjadi perhatian termasuklah dakwaan ketirisan data peribadi melibatkan 22.5 juta rakyat Malaysia menerusi platform myIDENTITI.

Serangan sedemikian sememangnya membawa kepada kerugian malahan menggugat imej firma-firma yang terlibat. Malah, banyak pihak mula meragui tahap keselamatan siber di Malaysia secara tidak langsung.

Dalam mengatasi masalah serangan daripada berterusan, SC juga berhasrat untuk mengeluarkan Rangka Kerja Pengawalseliaan baharu mengenai Pengurusan Risiko Teknologi menjelang awal tahun depan.

Rangka kerja ini berperanan meningkatkan ketahanan pasaran modal dengan mengesan serta mengurangkan risiko yang hadir bersama teknologi baharu. Dengan langkah ini, Malaysia dapat melindungi pelabur dan pasaran negara.


Malaysia Antara 19 Negara Yang Berpotensi ‘Hancur’ Akibat Wabak COVID-19, Lapor Data Antarabangsa

Baru-baru ini kita dilaporkan dengan keruntuhan sistem kesihatan di India yang terkesan dengan lonjakan kes wabak COVID-19. Selain dari India, Biro Kewartawanan Penyiasatan menganalisis data yang disediakan oleh Breath Counts Coalition, NGO Path dan Clinton Health Access Initiative (CHAI) mendapati bahawa terdapat sejumlah negara lain yang bakal menghadapi situasi sama disebabkan peningkatan kes wabak COVID-19 yang tinggi dan kekurangan bekalan oksigen.

Dilaporkan menerusi The Guardian semalam, difahamkan bahawa terdapat 19 negara dari seluruh dunia yang berisiko mengalami ‘kehancuran total’ pada sistem kesihatan akibat daripada situasi yang tidak terkawal. Negara-negara terbabit antaranya adalah India, Argentina, Iran, Nepal, Filipina, Malaysia, Pakistan, Costa Rica, Ecuador dan Afrika Selatan.

Dakwaan ini muncul setelah beberapa negara terbabit mencatatkan peningkatan besar kepada permintaan bekalan oksigen sejak bulan Mac lalu. Difahamkan bahawa terdapat peningkatan sekurang-kurangnya 20 peratus ditengah-tengah situasi kekurangan program vaksinasi di negara-negara terbabit.

Sebilangan besar negara-negara ini menghadapi kekurangan oksigen sebelum wabak COVID-19, kata Leith Greenslade, koordinator Koalisi Every Breath Counts. Keperluan tambahan telah mendorong sistem kesihatan ke ambang bahaya. “Situasi tahun lalu, dan sekali lagi pada Januari tahun ini di Brazil dan Peru, seharusnya menjadi peringatan,” kata Greenslade.

“Tetapi, dunia tidak sedar. Kita harus tahu apa yang akan berlaku di India, setelah melihat apa yang berlaku di Amerika Latin. Dan sekarang melihat Asia, kita harus tahu ini akan berlaku di beberapa bandar besar di Afrika,” sambungnya.

Bagi Robert Matiru, yang mengetuai Pasukan Petugas Kecemasan Oksigen COVID-19 bagi Pertubuhan Kesihatan Dunia (WHO), mengatakan bahawa kesan lonjakan wabak COVID-19 akan menghancurkan sistem kesihatan di beberapa negara yang mempunyai sistem yang sangat rapuh.

Di India ketika ini telah melaporkan kekurangan oksigen yang sangat ketara. Melalui data yang dikeluarkan, India memerlukan tambahan 15.5 juta meter padu oksigen sehari untuk pesakit COVID-19, lebih dari 14 kali ganda yang diperlukan pada bulan Mac, menurut kajian tersebut.

Akibat daripada gelombang kedua wabak COVID-19 di India, negara terbabit telah melarang semua eksport keluar bekalan oksigen. Ini memberi kesan kepada negara-negara jiran India seperti Pakistan, Nepal, Bangladesh, Sri Lanka dan Myanmar yang bergantung harap pada bekalan oksigen dan peralatan perubatan buatan India.

Di Nepal, data menunjukkan bahawa mereka memerlukan lebih dari 100 kali ganda lebih banyak bekalan oksigen. Sri Lanka pula mencatatkan peningkatan sebanyak 7 kali ganda. Manakala Pakistan yang menderita dengan gelombang ketiga wabak COVID-19 merekodkan hampir 60 peratus lebih banyak pesakit yang menggunakan oksigen di hospital.

Greenslade menyatakan bahawa permintaan oksigen yang tinggi telah memberi tekanan kepada sistem kesihatan dan akan memberi kesan kepada pesakit apabila ia tidak dapat dipenuhi. Dia turut menyatakan bahawa negara-negara miskin yang memiliki sistem kesihatan yang lemah tidak mampu untuk berdepan dengan situasi seperti sekarang.

“Dari ketua negara, menteri kesihatan, menteri kewangan … negara-negara ini tidak mengutamakan oksigen sebagai peralatan penting. Seperti yang telah kita lihat di India, banyak orang telah terkorban dan terus terkorban setiap hari kerana kekurangan oksigen,” kata Greenslade.

Sementara itu, beberapa negara menuntut agar syarikat yang menghasilkan oksigen mengalihkan produk dari pemain industri kepada hospital. Oksigen perubatan hanya merangkumi 1 peratus pengeluaran oksigen cecair global. Di Iraq sebagai contoh, syarikat gas dapat menghasilkan kira-kira 64,000 meter padu oksigen cair sehari, satu pertiga daripada keperluan pesakit COVID-19 negara itu.

“Kita harus bertanyakan soalan yang sangat kritikal: mengapa sumber penting seperti oksigen terkurung di lombong, keluli, minyak dan gas apabila sistem kesihatan awam yang lemah tidak dapat menyediakan cukup [oksigen] untuk bayi, orang dewasa dan orang tua yang masih hidup.

“Negara-negara ini harus melihat bagaimana mereka melabur dalam oksigen perubatan dalam sistem kesihatan. Jika kapasiti oksigen tersedia untuk digunakan oleh syarikat perlombongan, maka kapasiti yang sama juga mesti ada untuk sistem kesihatan bagi menyelamatkan nyawa.”

Untuk rekod, Pertubuhan Kesihatan Sedunia, UNICEF, Bank Dunia, penderma dan NGO telah menghantar bantuan kepada negara-negara yang terkesan untuk membantu mereka menangani peningkatan keperluan oksigen. Bank Dunia juga telah membuka peluang kepada beberapa negara untuk memohon bantuan pinjaman kewangan bagi menangani wabak COVID-19.

Saintis di China beri amaran, pandemik tahun ini diramal lebih buruk daripada tahun 2020. Klik pautan di bawah untuk membaca.

Saintis Di China Beri Amaran, Pandemik Tahun Ini Diramal Lebih Buruk Daripada Tahun 2020


Malaysia Antara 46 Negara Dibenarkan Melancong Ke Thailand Tanpa Perlu Kuarantin

Perdana Menteri Thailand, Prayuth Chan-o-cha umum pelancong dari 46 negara yang lengkap divaksinasi boleh berkunjung ke negara tersebut bermula 1 November tanpa perlu dikuarantin.

Prayuth berkata setiap pengunjung bagaimanapun perlu menunjukkan bukti mereka telah mendapat dua suntikan vaksin serta dokumen yang mengatakan mereka bebas COVID-19 sebelum masuk ke negara Thailand.

Bagaimanapun setelah tiba di Thailand, pelancong bakal diuji lagi dan memesan satu malam di hotel yang disetujui pemerintah sambil menunggu hasilnya. Jika negatif, mereka boleh melancong dengan bebas.

Malaysia merupakan antara negara ‘berisiko rendah’ yang dibenarkan masuk ke Thailand dan pelancong negara lain yang boleh ke Thailand tanpa perlu kuarantin adalah China, Singapura, Jerman dan Australia.

46 countries announced to enter Thailand with no quarantine, effective 1 November 2021#COVIDThailandEnglish pic.twitter.com/pmGHHJnoEh

— Natapanu Bangkok (@NatapanuN) October 21, 2021

Senarai ini dikeluarkan adalah sebagai salah satu langkah demi menaikkan semula industri pelancongan Thailand yang penting bagi negara tersebut. Thailand akan membuka kembali beberapa pusat pelancongan terkenal termasuklah Hua Hin dan Pattaya yang sebelum ini ditutup kepada pelancong luar.

“Kami tahu pembukaan ini akan merancakkan kembali ekonomi tetapi ada risiko jumlah orang yang dijangkiti meningkat, tetapi itu risiko yang harus kami terima,” kata Prayut.

Sebelum pandemik, Thailand menarik hampir 40 juta pelancong dari seluruh dunia. Sebelum ini Thailand telah membuka destinasi pelancongan terkenal Phuket sebagai pilot project untuk melihat kadar kesediaan Thailand menerima pelancong dari negara luar.

Selain Thailand, ini beberapa negara lain yang anda boleh pergi tanpa perlu kuarantin. Klik pada pautan di bawah.

Sudah Boleh Ke Luar Negara, Ini 6 Destinasi Yang Sedia Terima Pelancong Malaysia Tanpa Perlu Kuarantin

Thailand Cadang Kenakan Yuran Kemasukan RM62 Buat Pelancong Luar Sebagai Dana Pelancongan

Lancar ‘Phuket Sandbox’, Malaysia Tidak Tersenarai Dalam 66 Buah Negara Dibenar Masuk Thailand


Malaysia Antara Negara Paling Ramai Lelaki Hisap Rokok, Indonesia Di Tangga Pertama

Melalui pendedahan yang dibuat oleh akaun Twitter, World of Statistic, dilaporkan bahawa Malaysia berada di kedudukan 10 teratas dalam senarai lelaki paling ramai yang merokok.

Dalam hantaran yang dibuat pada 20 May lalu, difahamkan bahawa Malaysia berada di tangga ke-9 dengan peratusan sebanyak 42.7% lelaki yang merokok.

🇮🇩 Indonesia: 70.5%🇲🇲 Myanmar: 70.2%🇧🇩 Bangladesh: 60.6%🇨🇱 Chile: 49.2%🇨🇳 China: 47.7%🇿🇦 South Africa: 46.8%🇬🇷 Greece: 45.3%🇱🇰 Sri Lanka: 43.2%🇲🇾 Malaysia: 42.7%🇹🇭 Thailand: 42.5%🇪🇬 Egypt: 42.3%🇰🇿 Kazakhstan: 42.2%🇮🇳 India: 42%🇵🇭…

— World of Statistics (@stats_feed) May 20, 2023

Manakala di tangga ke-8 adalah Sri Lanka dengan 43.2% dan melengkapkan senarai 10 teratas adalah Thailand dengan 42.5%.

Bagi lima teratas pula, jiran kita Indonesia berada dipuncak senarai dengan 70.5% lelaki di negara itu merokok. Di tempat kedua pula adalah Myanmar dan Bangladesh di tempat ketiga.

Bagaimanapun, tidak pasti bagaimanakah data ini diperoleh tetapi melalui tinjauan Vocket ke atas laman Our World Data, Indonesia mempunyai peratusan yang tertinggi bagi lelaki yang menghisap rokok.

Pada tahun 2020 sahaja, negara itu mencatat 71% lelaki yang menghisap rokok, manakala Malaysia mencatat 43% kaum lelaki di negara ini yang menghisap rokok.


Malaysia Antara Negara Terburuk Dengan Isu Pemerdagangan Manusia, Lapor Data Amerika Syarikat

Jabatan Negara Amerika Syarikat telah meletakkan Malaysia di peringkat terburuk dalam laporan tahunan isu pemerdagangan manusia dalam data yang dikeluarkan hari ini. Keputusan ini berlaku setelah terdapat banyak rungutan oleh kumpulan hak asasi dan pihak berkuasa AS atas tuduhan eksploitasi pekerja migran di ladang dan kilang. Negara yang berada di tahap ini boleh dikenakan sekatan oleh AS.

Malaysia dikatakan telah jatuh ke Tahap Tiga dalam Laporan Pemerdagangan Manusia (TIP) 2021 setelah berada di Tahap 2 sejak 2014. Jabatan Negara AS menempatkan Malaysia di Tahap Tiga kerana tidak mematuhi piawaian minimum untuk menghapuskan pemerdagangan manusia atau melakukan usaha yang signifikan untuk mematuhinya, lapor Reuters.

Selain Malaysia, negara Guinea-Bissau turut dimasukkan dalam senarai Tahap Tiga yang didalamnya termasuk Afghanistan, Algeria, Myanmar, China, Comoros, Cuba, Eritrea, Iran, Nicaragua, Korea Utara, Russia, Selatan Sudan, Syria, Turkmenistan dan Venezuela. Empat negara iaitu Belarus, Burundi, Lesotho and Papua New Guinea dikeluarkan daripada senarai Tahap Tiga dan dimasukkan ke Tahap Dua. Enam negara diturunkan daripada Tahap Satu ke Tahap Dua iaitu Cyprus, Israel, New Zealand, Norway, Portugal dan Switzerland.

Difahamkan Tahap Satu merujuk kepada pematuhan sepenuhnya dan Tahap Dua pula bagi usaha yang signifikan untuk mematuhi TVPA manakala Tahap Tiga adalah negara yang tiada usaha untuk mematuhi standard minimum TVPA.

Tambah Reuters lagi, Malaysia mempunyai hampir 2 juta pekerja asing, dan kumpulan hak asasi mengatakan ada berjuta-juta lagi pekerja asing yang hadir tanpa dokumen yang sah. Malaysia juga menempatkan lebih 170,000 pelarian berdaftar dan pencari suaka, yang kebanyakannya adalah Rohingya dari Myanmar.

Pekerja migran biasanya masuk ke Malaysia dengan membayar yuran yang tinggi kepada ejen di negara asal mereka, di mana menurut aktivis menyebabkan mereka terikat dengan hutang. Impak pandemik COVID-19 telah memaksa terciptanya persekitaran untuk sindiket pemerdagangan manusia berikutan kebanyakan kerajaan mengalihkan fokus dalam menangani krisis kesihatan itu.

Rakyat Malaysia buat pelarian Rohingya rasa tidak selamat, dakwa negara ini sudah jadi penjara. Klik pautan di bawah untuk membaca.

Rakyat Malaysia Buat Pelarian Rohingya Rasa Tidak Selamat, Dakwa Negara Ini Sudah Jadi Penjara

Pelarian Rohingya Bayar RM10,000 Untuk Masuk Malaysia, Ada Yang Datang Atas Tujuan Kahwin

Ribuan Pelarian Rohingya Merusuh, Tak Mahu Tinggal Di Kem Yang Sesak Seperti Setinggan


Malaysia Antara Negara Termurah Untuk Dapatkan Apple iPhone 12

Apple pada minggu lalu telah melancarkan model terbaru iPhone terdiri daripada siri iPhone 12. Pengenalan model terbaru dengan penyertaan rangkaian 5G ini secara tidak langsung telah membuat para peminat tidak sabar untuk menjadi yang terawal memilikinya.

Lebih menarik, laman rasmi Apple pada kali ini terus mengemaskini harga bagi model terbaru iPhone sejurus selepas atur cara rasmi Apple tamat.

Dalam pada itu, tahukah anda meskipun Malaysia tidak mempunyai Apple Store, negara ini turut tersenarai sebagai antara negara untuk memiliki iPhone 12 dengan harga terendah.

Menggunakan iPhone 12 dengan ruang storan 128GB sebagai perbandingan, Amerika Syarikat muncul sebagai termurah untuk mendapatkan iPhone 12 128GB iaitu dengan harga serendah $943 (~RM3,908). Negara India pula muncul sebagai negara termahal untuk mendapatkan iPhone dimana iPhone 12 128GB ditawarkan dengan harga $1,158 (~RM4,799.91).

Berdasarkan perbandingan yang dibuat Statista, dapat dilihat negara Malaysia tidak berada dalam senarai. Walau bagaimanapun, berdasarkan harga yang ditawarkan, Malaysia berada di negara keempat selepas Amerika, Jepun dan China menawarkan iPhone 12 dengan harga terendah dimana model ini sedia dijual pada harga RM4,099.

Untuk pengetahuan model dengan harga termurah daripada siri iPhone 12 adalah iPhone 12 Mini 64GB yang hadir dengan harga RM3,399 manakala model termahal pada siri ini pula adalah iPhone 12 Pro Max 512GB yang ditawarkan pada harga RM6,699.

Ketahui lebih lanjut mengenai 4 model siri iPhone 12 yang dilancarkan Apple pada minggu lalu dengan klik pautan di bawah.

4 Model Siri iPhone 12 Dilancarkan Apple Bermula Daripada RM3,399

Apple iPhone 12 Disahkan Tidak Lagi Menawarkan ‘Charger’ Dan EarPods


Malaysia B19 Layak Ke Pusingan Akhir Kejohanan AFC B19 Championship 2018

Skuad bimbingan Bojan Hodak telah berjaya mengesahkan tempat ke pusingan akhir kejohanan AFC B19 Championship 2018, apabila berjaya untuk berada pada kedudukan ke 5 naib juara terbaik pada pusingan kelayakan.

Malaysia terpaksa menunggu sehingga tamat perlawanan diantara Arab Saudi bertemu Yemen, dan kemenangan 2-1 Arab Saudi semalam telah berjaya menyekat peluang Yemen dan memberikan kelebihan kepada Malaysia untuk mengisi slot terakhir ke Indonesia tahun hadapan.

Kesemua 16 pasukan yang layak akan dibahagikan kepada 4 balang utama dan Malaysia berada dalam balang terakhir bersama-sama Chinese Taipei, Korea Utara dan Jordan.

Proses undian akan dijalankan pada satu tarikh yang akan ditetapkan nanti, dengan Indonesia selaku tuan rumah diletakkan dalam kumpulan A.

Kejohanan AFC B19 Championship akan berlangsung pada 18 Oktober hingga 4 November 2018 di 5 buah bandar Indonesia seperti Jakarta, Bandung, Bekasi, Cibinong dan Cikarang, disertai oleh 16 buah negara yang telah layak.

4 pasukan terbaik yang berjaya melayakkan diri ke peringkat separuh akhir secara automatik mengisi slot ke Piala Dunia B20 sebagai wakil Asia yang akan berlangsung samada di India, Kenya atau Poland.


Umrah DIY Memang Murah Tapi Pertimbangkan 7 Risiko Ini Dulu

Sejak viral tentang umrah DIY, ada beberapa orang yang email dan PM saya untuk bertanyakan pendapat. Tidak kurang yang cuba merisik-risik jika saya boleh tolong bookingkan hotel dan pengangkutan.

Mahu berjimat katanya. Mahu kos lebih murah. Saya juga pernah bawa keluarga datang sendiri ke sini. Minta travel agent buatkn visa sahaja.

Bukan tak boleh atau saya tidak menyokong usaha anda tetapi ada beberapa perkara yang perlu difikirkan dengan lebih mendalam.

Datang umrah bukan macam holiday ke tempat lain. Kita bebas untuk explore ke mana yang kita suka. Umrah ini adalah perjalanan ibadah.

Lagi banyak masa yang anda habiskan untuk beribadat, lebih baik. Lebih puas dan lebih berbaloi. Kalau datang sendiri, nak kena kaji peta, tercari-cari hotel, tempat makan. Nak jimat punya pasal hotel pun jauh. Saya rasa banyak rugi masanya di situ.

Kalau pandai berbahasa arab is a bonus. tapi masih perlu tahu secara terperinci akan lokasi . contohnya lokasi hotel, kos yang biasa dikenakan.. bagaimana nk keluar daripada airport kerana pemegang visa umrah akan keluar di terminal haji. boleh ambil teksi dari situ untuk ke makkah atau madinah. tapi kalau salah dapatkan teksi boleh kena tipu!

Baca: 23 Tip Tunaikan Umrah Di Mekah Dan Madinah

Tiket kapal terbang tak murah. Ikut musim juga. Kalau musim Ramadan harga akan lagi mahal. Nak murah kena tunggu AirAsia buat promosi lah.

Faktor keselamatan juga penting. Jangan pandang ringan. Lebih lagi untuk wanita. Perlu lebih berhati-hati. Kalau boleh jangan ambil teksi tanpa saudara lelaki atau pun suami anda. Agak bahaya.

Budaya juga berlainan. Orang sini jarang sekali berurusan dengan wanita. Kita tak boleh over independent sangat. Bahaya.

Makanan agak mahal di sini. Nak murah pun ada. Dapat roti Arab besar-besar tu. Memang kenyang. Kalau nasi agak mahal. Tapi portion besar.Boleh kongsi ramai-ramai.

Baca: 12 Makanan Mesti Dicuba Bila Anda Travel Ke Arab Saudi

Kalau pergi ziarah kos teksi semua agak mahal ya. Sebab lokasi ziarah semua agak jauh dari Masjidilharam.

Ni paling penting. Kalau melibatkan kematian agak rumit kalau datang sendirian. Kami pernah jumpa jenazah rakyat Malaysia yang tidak dikebumikan berbulan-bulan.

Oleh itu jangan ambil ringan kalau bab perjalanan ibadah ini. Dah biasa buat backpackers trip ke tempat lain kalau boleh, jangan buat di mekah dan madinah.

Pendapat saya, untuk beribadat kita pastikan perjalanan lancar dan selamat. Baru tenang dan tidak terganggu ibadah.

Untuk yang kurang berkemampuan saya kira-kira kos diy tak jauh beza dengan ambil pakej-pakej murah. Hotel pun sama jauh. Keselamatan lebih terjamin.

Makanan dan pengangkutan semua biasanya dah tersedia. Kita tinggal fikir untuk ibadah sahaja. Hal lain tak payah susah-susah nak fikir. Kalau datang diy banyak juga kos tersembunyi yang nak kena kira tu.

Jadi fikir-fikirkan lah semula ya. Dalam keadaan bagaimana kita datang sekali pun semua itu adalah usaha. Inshaallah. Doakan yang baik-baik dan dipermudahkan.

Selebihnya adalah tawakal. Cuma ‘jalan usaha’ itu kena betul dan tidak memudaratkan diri sendiri.

Baca lagi: 7 Tip Pilih Pakej Umrah Dan Ziarah


Malaysia Bakal Dilanda Tsunami Gelombang Ketiga COVID-19?

Ketua Pengarah Kesihatan Dr Noor Hisham Abdullah berkata pihak Kementerian Kesihatan Malaysia (KKM) menjangkakan akan berlaku tsunami gelombang ketiga penularan COVID-19 di negara ini.

Gelombang ketiga itu menurut beliau bakal berlaku jika melihat kepada sejumlah besar rakyat Malaysia yang bercuti ke luar negara ketika musim cuti sekolah awal bulan ini.

Dia dilaporkan berkata demikian oleh portal Malaysiakini dalam satu sidang media di Putrajaya pada semalam.

Tambah beliau, perkara itu bertambah teruk selepas pihak mereka turut dimaklumkan terdapat 8,000 kakitangan salah sebuah kementerian diberikan kelulusan untuk bercuti di luar negara sebelum ini.

“Kita dah tahu gelombang kedua melibatkan warga Malaysia dan kes mereka adalah kes import. Contoh lihat kes 23, pergi Jepun dengan keluarga dan balik positif.

“Jadi kita takut bila 32,000 dari pelancong warga Malaysia ke Korea, Jepun, Itali dan sebagainya, bila kembali maka kita mungkin akan dapat kes import yang mendadak,” kata beliau seperti dilaporkan Malaysiakini.

Jelasnya lagi, Perintah Kawalan Pergerakan yang kini sedang dilaksanakan juga sebenarnya merupakan salah satu persediaan pihak KKM menghadapi gelombang ketiga ini.

“Kami menjalankan PKP ini sebagai persiapan untuk ekspektasi kami, di mana tiga minggu lalu kami fikir akan ada gelombang ketiga, atau apa yang kami panggil tsunami,” katanya.

Walaupun masih terdapat bilangan kes positif COVID-19 yang dicatatkan setiap hari, Malaysia bagaimanapun diiktiraf masyarakat dunia sebagai negara terbaik dalam menangani pandemik ini. Klik pautan di bawah untuk membaca perkongsian kami sebelum ini.

Ini Sebab Malaysia Diiktiraf Sebagai Negara Terbaik Tangani Penularan Covid-19

Bagaimana Rakyat Malaysia Boleh Contohi Wuhan Untuk ‘Putuskan’ COVID-19

Bebas Daripada COVID-19, Pelancong China Sedia Untuk ‘Travel’ Semula Seawal April Ini


Malaysia Bakal Hentikan Penggunaan Vaksin Sinovac Selepas Bekalan Tamat

Menteri Kesihatan, Dr Adham Baba memaklumkan Malaysia bakal berhenti menggunakan vaksin COVID-19 dari China iaitu Sinovac selepas 16 juta dos habis disuntik kepada orang ramai.

Difahamkan Malaysia memilih untuk menawarkan vaksin Pfizer buat orang ramai melihatkan kepada penawarannya yang tinggi iaitu sebanyak 45 juta dos mencukupi untuk 70% individu di Malaysia.

Sehingga kini, 8 juta dos vaksin Sinovac telah disuntik kepada penerima dos pertama dan bakinya bakal tersedia buat penerima dos kedua. Sementara itu, mereka yang masih belum menerima sebarang suntikan vaksin bakal menerima vaksin Pfizer kelak.

Bukan hanya Kelantan malah rakyat di negeri lain juga akan menerima suntikan vaksin Pfizer.

Menteri Kesihatan, Datuk Seri Dr Adham Baba berkata, ini kerana perolehan vaksin Pfizer berjumlah 45.7 juta dos sudah ditempah.https://t.co/GqvFInVfLO

— KKMalaysia🇲🇾 (@KKMPutrajaya) July 15, 2021

Negeri Kelantan muncul sebagai negeri pertama yang bakal menghentikan penggunaan Sinovac dan menggunakan vaksin Pfizer. Langkah ini dijangka bakal diikuti negeri-negeri lain kelak apabila bekalan Sinovac dalam negara habis digunakan.

Perdana Menteri baru-baru ini telah mencadangkan kelonggaran dine-in di restoran buat penerima dos suntikan vaksin sebagai tanda kehidupan akan kembali kepada normal.

PM Cadang Kelonggaran ‘Dine-In’ Di Restoran Buat Penerima Dua Dos Suntikan Vaksin

Kelantan Bakal Hentikan Agihan Vaksin Sinovac, Digantikan Dengan Vaksin Pfizer


Malaysia Bakal Jadi Negara Pertama Di Asia Halalkan Ganja

Pada 30 Ogos yang lalu, seorang lelaki berusia 29 tahun telah dijatuhkan hukuman mati oleh Mahkamah Tinggi Shah Alam kerana memiliki 3.1 liter minyak ganja, 279 gram ganja mampat dan 1.4kg bahan mengandungi tetrahydrocan nabinol (THC).

Namun, simpanan ganja oleh lelaki ini sebenarnya adalah untuk rawatan alternatif yang diusahakannya di mana beliau sudah merawat hampir 800 pesakit dengan kaedah ini. Ramai pihak beranggapan ianya satu hukuman yang tidak adil untuk seorang yang menggunakan ganja untuk tujuan yang baik dijatuhkan hukuman mati.

Sehubungan itu, menurut laporan oleh Bloomberg, kerajaan Malaysia sedang berkira-kira untuk menghalalkan ganja untuk kegunaan perubatan dan menjadi negara Asia pertama yang berbuat demikian.

Menteri Kementerian Air, Tanah dan Sumber Asli Xavier Jayakumar mengatakan kabinet sedang berbincang tentang perkara ini dan mungkin akan menggubal kembali undang-undang tentang penggunaan ganja dalam perubatan. Namun, Xavier menambah untuk mendapatkan sokongan tentang usul ini akan mengambil masa dan sokongan daripada ahli kabinet yang lain.

“Ianya akan memerlukan sokongan. Pandangan peribadi saya jika ianya ada nilai perubatan, ianya perlu menjadi barangan kawalan dan boleh digunakan oleh Kementerian Kesihatan sebagai ubatan preskripsi,” kata Xavier.

Perdana Menteri Malaysia, Tun Mahathir Mohamad berkata kerajaan perlu menyemak semula undang-undang yang berkaitan ganja dalam perubatan.

Negara Kanada adalah antara negara terawal yang memandang serious tentang perubatan ganja ini dan akan mencipta industri ganja bernilai USD60 bilion di masa akan datang.

Cabaran buat negara selepas ini adalah bagi membezakan ganja untuk perubatan dan juga ganja untuk rekreasi. Tetapi adakah salah untuk mengambil ganja secara rekreasi?

Kerajaan Belanda mengkategorikan ganja sebagai less dangerous drugs, dan sejak 1976, ianya boleh diambil secara rekereasi di coffee shop tempatan. Sebab untuk berbuat demikian adalah supaya ianya diambil secara berhemah dan tidak keterlaluan.

Mungkin negara Kanada dan Belanda boleh jadi model terbaik untuk penggunaan ganja di Malaysia. Namun, ianya bukan semudah yang disangka dan banyak perkara lain yang perlu diambil kira terlebih dahulu sebelum ganja halal untuk digunakan. Anda setuju untuk halalkan ganja di Malaysia?


Malaysia Bakal Menghantar Pulang 1,200 Tahanan Myanmar Kepada Tentera Laut

Malaysia akan menghantar pulang 1,200 warga Myanmar yang ditahan setelah kerajaan tentera Myanmar menawarkan tiga kapal tentera laut untuk menjemput mereka.

Menurut laporan daripada Malaysia News Today, kedutaan Myanmar di Kuala Lumpur telah membuat tawaran untuk mengambil semula warga yang ditahan di pusat tahanan imigresen Malaysia pada minggu lalu.

Pusat-pusat tahanan biasanya menahan pencari suaka, pelarian, serta mereka yang berada di Malaysia tanpa dokumen yang sah. Walaupun begitu, pegawai yang bertugas tidak menjawab pertanyaan sama ada pemulangan warga Myanmar tersebut termasuk pelarian ataupun tidak.

Menurut agensi Pesuruhjaya Tinggi Bangsa-Bangsa Bersatu untuk Pelarian (UNHCR), negara Malaysia telah menempatkan lebih daripada 154,000 pencari suaka serta ribuan pekerja imigran dari Myanmar.

Myanmar menawarkan untuk mengambil kembali rakyatnya iaitu lebih daripada 100 etnik kecuali Rohingya, yang dilihat sebagai pendatang haram dari Bangladesh.

Menurut sumber, kapal-kapal itu dijangka tiba di Malaysia pada 21 Feb dan akan berangkat pulang dua hari kemudian.

Ketua Pengarah Imigresen Dato’ Khairul Dzaimee Daud telah mengesahkan perincian tersebut di mana pihak berkuasa telah bersetuju untuk menyerahkan tahanan-tahanan tersebut kepada angkatan tentera laut Myanmar.

“Ya, kami telah bersetuju. Semuanya dari depot imigresen,” kata beliau dalam pesanan teks, tanpa mengulas lanjut.

Win Min Soe, salah seorang pekerja di kedutaan Myanmar, mengesahkan tawaran itu, manakala Jurucakap Pejabat Perdana Menteri dan Kementerian Luar Negeri tidak menjawab permintaan bagi mendapatkan tindak balas perkara tersebut.

Selain itu, James Bawi Thang Bik daripada Alliance of Chin Refugees yang berpusat di Kuala Lumpur berkata walaupun Malaysia menghantar pulang warga Myanmar secara berkala, ini adalah kali pertama tentera laut Myanmar menawarkan diri untuk membantu usaha tersebut.

Baca perkongsian kami yang terdahulu mengenai aplikasi Facebook yang dilaporkan mengalami gangguan selepas kudeta di Myanmar melalui pautan di bawah.

Facebook Dilaporkan Disekat Dan Mengalami Gangguan Selepas Kudeta Di Myanmar

Asyik Menari Dengan Lagu ‘Bang Jago’, Wanita Ini Tak Sengaja Rakam Rampasan Kuasa Di Myanmar


Malaysia Bakal Menjadi Antara Negara Terawal Asia Menerima Rangkaian 5G

Setelah beberapa percubaan dan usaha sebelum ini, pada hari ini SKMM melalui laman rasmi mereka telah mengumumkan dimana Malaysia bakal menjadi negara terawal yang menerima rangkaian 5G bagi menawarkan internet yang lebih pantas buat para pengguna.

Penawaran teknologi ini secara tidak langsung bakal meningkatkan produktiviti pengguna bersesuaian dengan industri revolusi 4.0. Menurut SKMM, teknologi 5G ini bakal dicuba di Putrajaya pada 18 April 2019 ini sebelum dibuka pada umum bermula 20 April ini.

Selain itu, beberapa syarikat dan institusi bakal turut menjayakan aturcara ini termasuk Celcom, Digi, Huawei, Maxis, Nokia, TM, UTM dan ZTE.

Bersempena dengan pencubaan rangkaian internet 5G ini pastinya ramai yang berharap teknologi internet pantas ini bakal ditawarkan rangkaiannya yang seluruh tempat dengan lebih pantas. Walaubagaimanapun, penawaran rangkaian ini bakal ditawarkan secara berperingkat bersesuaian dengan arus teknologi telefon pintar semasa.


Malaysia Bakal Menjadi Negara Berpendapatan Tinggi Menjelang 2020

Sekiranya sebelum ini laporan bank dunia mengatakan Malaysia berada di dalam ekonomi yang sangat baik dan positif, kini sebuah lagi berita baik telah diumumkan dimana Malaysia bakal mencapai status negara berpendapatan tinggi menjelang 2020.

Berdasarkan laporan yang dikeluarkan bank dunia, pertubuhan ekonomi Malaysia bakal meningkat kepada 4.7sen pada tahun 2019 serta 4.6sen pada tahun 2020. status negara berpendapatan tingi pula berpeluang dicapai menjelang tahun 2020.

Sebagai negara dengan ekonomi yang semakin meningkat, Malaysia juga nampaknya turut terkesan dengan perubahan matawang beberapa buah negara yang sekaligus memberi kesan kepada Ringgit Malaysia.

Selain itu, faktor luaran daripada negara-negara luar juga antara yang mungkin melambatkan Malaysia memperoleh status negara berpendapatan tinggi. Bank dunia menjangkakan status ini boleh dicapai sekitar tahun 2020 sehingga 2024.


Malaysia Bakal Menjadi Negara Terawal Terima Vaksin COVID-19

Sejak bermulanya pandemik COVID-19 bermula dari negara China, dapat dilihat saintis pelbagai negara berusaha keras dalam menjadi yang terawal untuk menghasilkan vaksin bagi menamatkan penyebaran wabak merbahaya ini.

Selain Russia, China telah muncul sebagai antara negara yang telah menghasilkan vaksin COVID-19. Sehubungan dengan itu, Menteri Luar, Datuk Seri Hishammuddin Tun Hussein telah mengumumkan Republik China bersetuju meletakkan Malaysia dalam senarai negara utama untuk mendapatkan bekalan vaksin COVID-19.

Sukacitanya sy ingin maklumkan, China bersetuju mengutamakan Malaysia sebagai penerima vaksin yang dibangunkan mereka. Biarpun proses penghasilannya masih berjalan, namun kesepakatan 🇲🇾🇨🇳 ini tetap perkembangan penting dalam usaha negara kita tangani wabak ini habis-habisan. pic.twitter.com/3o9bpOC6eO

— Hishammuddin Hussein 🇲🇾 (@HishammuddinH2O) October 13, 2020

Difahamkan bekalan vaksin akan diagihkan selepas negara itu berjaya membangunkan dan selesai menjalani ujian klinikal vaksin berkenaan.

Selain itu, Hishammuddin berkata, kedua-dua pihak turut bersetuju untuk menubuhkan Jawatankuasa Tahap Tinggi dalam menzahirkan kerjasama Memorandum Persefahaman (MoU) Era Pasca COVID-19.

Persetujuan China bersama Malaysia ini membolehkan Malaysia menerima vaksin yang lebih awal berbanding negara-negara lain. Dalam pada itu, terdapat segelintir netizen yang kurang yakin dengan keberkesanan vaksin keluaran negara China ini.

Selain virus COVID-19, dilaporkan muncul pula sebuah virus baharu di China yang dinamakan sebagai Norovirus. Klik pautan di bawah untuk maklumat lanjut.

Norovirus Pula Serang China, Sejumlah Remaja Tumbang

‘Bila Ambulans Datang Manusia Jadi Kalut’- Pemuda Ini Kongsi Pengalaman Positif COVID-19


Malaysia Bakal Tamatkan Siaran TV Analog Bermula Penghujung Mac

Malaysia bakal menamatkan siaran TV analog pada akhir bulan Mac ini. dengan kesempatan itu, MYTV bakal mengedarkan sebanyak 1.5 juta set dekoder percuma kepada penerima yang layak menerima set dekoder percuma daripada pihak mereka bermula Januari 2019.

MYTV berkata pihak mereka memilih penerima melalui Bantuan Sara Hidup Rakyat (BHSR) dengan keutamaan yang diberikan kepada penerima yang berpendapatan rendah.

Penerima yang terpilih sudah menerima atau akan menerima surat pemberitahuan mereka layak untuk mendapat dekoder ini dan jika tidak, mereka seharusnya menghubungi MYTV untuk mengesahkan kelayakan untuk menerima decoder percuma ini. Ketua Pegawai Eksekutif MYTV Michael Chan berkata set dekoder percuma akan dihantar ke alamat seperti yang didaftarkan dengan BSHR melalui Pos Malaysia.

Berikutan pengumuman ini dilakukan, pihak Careline Pelanggan MYTV tidak putus-putus menerima panggilan daripada orang ramai untuk bertanyakan hal berkenaan namun pihak mereka sangat memohon maaf akan kesulitan yang dialami.

#RealDeal. Nak dapatkan handphone power 8GB RAM + 128GB Storage? Jom tonton video ini.


Malaysia Bawa Masuk 32,000 Buruh Asing Untuk Bekerja Di Ladang Sawit Seluruh Negara

Menteri Perusahaan Perladangan dan Komoditi (KPPK), Datuk Zuraida Kamaruddin berkata seramai 32,000 buruh asing dari Indonesia dan Bangladesh dibawa masuk ke Malaysia bagi menampung keperluan tenaga kerja di ladang-ladang sawit di seluruh negara.

Memetik laporan Sinar Harian, kehadiran buruh asing yang lengkap dua dos vaksin COVID-19 ini selari dengan sasaran realistik KPPK untuk mencapai petunjuk prestasi utama (KPI) dalam tempoh 100 hari seperti yang ditetapkan oleh Perdana Menteri.

Buruh asing yang bertanggungjawab menuai buah kelapa sawit ini akan membantu KPPK dalam mencapai sasaran pencapaian pengeksportan komoditi berjumlah RM180 billion, di mana sekarang angka itu sudah pun mencapai lebih RM160 bilion.

“Nilai eksport perlu ditingkatkan dan pekerja ladang dari luar negara boleh diambil bekerja sebagai penuai ladang sawit kerana rakyat Malaysia sendiri masih belum bersedia menjalankan pekerjaan itu,” katanya kepada pemberita di Ibu Pejabat Lembaga Kenaf dan Tembakau Negara (LKTN), Kubang Kerian, di sini, pada Ahad.

Tambah beliau lagi, kemasukan buruh asing ke Malaysia akan dilakukan secara berpeingkat dan melibatkan pemeriksaan kesihatan yang ketat. Mereka juga akan dikuarantin selama 14 hari sebelum dibenarkan untuk bekerja.

Kemasukan buruh asing bagi sektor perladangan, pembinaan dan perkilangan bukanlah sesuatu yang baharu di Malaysia. Sejak beberapa tahun lalu, Malaysia sudah membenarkan ribuan buruh asing untuk bekerja di negara ini.

Bagaimanapun, nama Malaysia sedikit terpalit apabila Amerika Syarikat pernah menuduh syarikat yang bertapak di negara ini menjalankan aktiviti buruh paksa yang melanggar hak asasi manusia.

Bagi Pengerusi Majlis Penasihat Kelab Ekonomi Kuala Lumpur (ECKL), Tan Sri Abdul Wahid Omar, Malaysia perlu menyemak semula dan memperbaharui dasar buruh bagi menangani masalah isu buruh asing.

Katanya, kebanyakan tuduhan buruh paksa yang melibatkan pengeluar minyak sawit dan sarung tangan getah tempatan adalah berkaitan ‘ikatan’ pekerja asing dengan ejen pengambilan pekerjaan di negara asal mereka.

Justeru bagi beliau, perhatian segera diperlukan sejajar dengan permintaan global yang mana banyak perniagaan global akan mengecualikan syarikat yang didakwa terbabit dalam amalan buruh paksa dan perhambaan moden.

Amerika Syarikat pernah merampas produk Top Glove awal tahun ini apabila syarikat terbabit didakwa terlibat dengan aktiviti penghambaan moden. Klik pautanndi bawah untuk membaca.

Amerika Syarikat Rampas Semua Produk Top Glove, Jumpa ‘Bukti’ Wujud Amalan Buruh Paksa

Enggan Ikut Arahan Kerajaan, Butik H&M Sudah Mulai Dipadam Daripada Peta Dan Carian Di China

Jenama Uniqlo Dan Zara Disyaki Terlibat Dalam Jenayah Buruh Paksa Umat Islam Uighur


Malaysia Berada Di Tangga Ke-8 Sebagai Negara Paling Stres Untuk Memandu

Semua orang sedia maklum jika mahu memandu di mana-mana kawasan dalam Malaysia ini memerlukan kesabaran dan kecekalan yang tinggi bagi mengelakkan berlakunya perkara yang tidak diingini.

Baru-baru ini satu kajian yang dikongsikan oleh Confused.com telah mendapati Malaysia berada di tangga ke-8 daripada senarai negara-negara paling stres untuk memandu.

Tinjauan tersebut dibuat oleh sebuah platform perbandingan perkhidmatan kewangan yang berpangkalan di UK yang mengkhusus dalam perbandingan perkhidmatan insurans dan kewangan.

Markah diberikan berdasarkan beberapa faktor seperti kualiti jalan raya, tahap kesesakan, bilangan kamera kelajuan dan kematian trafik jalan raya. Malaysia menduduki tempat kelapan dengan markah sebanyak 72 daripada 100, menjadikan negara ini sebagai ‘wakil tunggal’ ASEAN yang teratas.

Hasil tinjauan yang dikongsikan mendapati Malaysia mempunyai 91.5 kereta di atas jalan raya bagi setiap kilometer, purata kamera perangkap laju untuk setiap 995.88km, kualiti jalan raya 72.4/100 dan kadar kemalangan maut sebanyak 22.93 per 100,000 penduduk.

Menurut editor Confused.com, untuk melengkapkan tinjauan ‘negara yang paling tertekan’ untuk memandu ini, pihaknya telah menggunakan beberapa sumber yang berbeza daripada WHO (World Health Organisation) hingga WEF (World Economic Forum) merangkumi empat faktor utama: kualiti jalan raya, bilangan kamera kelajuan, kemalangan maut bagi setiap penduduk negara, serta bilangan kereta setiap KM jalan raya.

* Ikuti VOCKET CAR CLUB melalui Facebook dan Instagram untuk ketahui perkembangan dan isu semasa automotif dari dalam dan luar negara.

Pada tahun lalu beberapa tinjauan antarabangsa mendapati pemandu kereta model BMW dan Audi antara yang bermasalah. Baca lebih lanjut melalui pautan di bawah.

Pemilik Kereta BMW Diundi ‘Pemandu Paling Bermasalah’ Dalam Satu Tinjauan

Kaji Selidik Di UK Dapati Pemandu BMW Dan Audi Berpotensi Untuk Jadi ‘Psychopath’


7 Saintis Muslim Dengan Penemuan Yang Mengubah Dunia

Apabila bercakap tentang sains, dunia moden lazimnya mengangkat era Renaissance dan Enlightenment Eropah sebagai pencetus penemuan-penemuan saintifik yang hebat – dengan beberapa nama seperti Newton, Darwin dan Einstein diangkat sebagai tokoh sains.

Kami tidak menyangkal sumbangan mereka yang besar terhadap dunia saintifik hari ini, tetapi terdapat sumbangan lain yang seolah-olah dilupakan. Hakikatnya, sains moden yang kita kenali pada hari ini turut diasaskan di dunia Arab ketika zaman kegemilangan Tamadun Islam.

Berikut adalah 7 penemuan saintifik yang ditemui oleh saintis Muslim, tetapi sering disalah anggap sebagai penemuan barat:

1. Kaedah Saintifik dan Optik Moden – Al-Hassan Ibn Al-Haytham (965 – 1040)

Perintis dari Iraq yang dianggap sebagai experimental physicist yang pertama ini, membangunkan kaedah saintifik moden 150 tahun sebelum saintis Eropah menggunakannnya.

Haytham menulis secara mendalam tentang kesejagatan sains dan keperluan memberikan bukti empirik dan bukti bagi teori-teori saintifik melalui ujian yang dia sendiri lakukan.

Beliau menyumbang kepada pelbagai disiplin ilmu, akan tetapi, pencapaian terbesar beliau adalah melalui penulisan buku dalam bidang optik moden bertajuk "Buku Optik" yang menjelaskan bagaimana proses penglihatan berlaku dan dibuktikan melalui eksperimen-eksperimen yang telah beliau lakukan. Buku beliau adalah buku pertama dalam sejarah yang menerangkan proses optik dengan betul dan tepat.

2. Algebra dan Sistem Angka Moden – Mohamed Ibn Musa Al-Khawarizmi (780 – 850)

Perintis Parsi ini membangunkan disiplin Algebra melalui bukunya yang bertajuk 'Buku Ringkasan Pengiraan Melalui Penyelesaian dan Keseimbangan'. Nama 'Algebra' diambil daripada perkataan Arab 'Al-Jabr' yang digunakan dalam bukunya.

Ahli matematik ini juga memperkenalkan nombor kosong dan membangunkan sistem angka Hindu-Arab yang menjadi asas kepada sistem angka zaman ini.

3. Kimia Moden – Jabir Ibn Hayyan (721 – 815)

Perintis Parsi yang dianggap sebagai ahli kimia paling penting dalam sejarah dunia, membangunkan prinsip-prinsip kimia moden dengan pengenalan kaedah saintifik dalam bidang 'alchemy'. Bidang kimia mendapat namanya daripada perkataan Arab "al-kemya'a".

Melalui uji kaji makmal tidak pernah didengari pada zamannya, Hayyan membangunkan proses penghabluran, penyulingan dan pengenalan bahan-bahan asas yang menjadi asas ilmu kimia moden seperti asid asetik, merkuri dan sulfur.

4. Kaedah Pembedahan Moden – Al-Zahrawi (936 – 1013)

Perintis Arab ini membangunkan asas pembedahan moden yang sangat mempengaruhi dunia Barat, dengan banyak instrumen pembedahan inovatif dan teknik-teknik masih digunakan sehingga hari ini.

Zahrawi mencipta alat penyuntik (syringe), forsep, cangkuk dan jarum pembedahan, gergaji tulang dan pisau bedah lithotomy. Beliau merupakan doktor pertama yang menerangkan tentang kandungan luar rahim dan yang pertama mengenal pasti sifat genetik hemofilia. Beliau juga menulis satu siri ensiklopedia amalan perubatan dengan tiga puluh jilid yang dikenali sebagai "Kitab Al-Tasrf."

5. Sosiologi Moden dan Historiografi – Ibn Khaldun (1332 – 1406)

Perintis Tunisia ini membangunkan teori dan konsep sosiologi moden dalam buku magnum opus beliau bertajuk "Al-Mukadema", yang bermaksud 'pengenalan'.

Buku beliau bertajuk "Kitab Al-Ibar" memperkenalkan prinsip-prinsip historiografi (pensejarahan) moden dan meliputi sejarah universal manusia sehingga zaman beliau. Hasil tangan Khaldun juga memberi idea awal tentang falsafah dan ekonomi moden.

6. Perubatan Moden – Ibn Sina (980 -1037)

Walaupun terma "perubatan Barat" dan "perubatan moden" banyak digunakan pada hari ini, saintis Parsi ini sebenarnya adalah orang pertama yang memperkenalkan prinsip perubatan moden.

Dalam bukunya yang mengubah sejarah – “The Canon of Medicine,” Sina memperkenalkan kaedah mereka bentuk ubat yang jauh terkedepan mendahului zamannya. Teknik-teknik, amalan, dan idea-idea yang digunakan memberi sumbangan besar terhadap dunia perubatan hari ini.

7. Mengira Jejari Bumi dan Geodesi Moden – Abu Al-Rayhan Al-Biruni (973 -1048)

Perintis Parsi ini mencipta teknik untuk mengira jejari Bumi dan jarak menggunakan triangulasi yang memberi sumbangan besar kepada disiplin geografi moden dan geodesi.

Beliau menyelesaikan persamaan geodesik kompleks dan menganggarkan jejari Bumi adalah sepanjang 6,339.6 kilometer (kurang 50 kilometer daripada kiraan sekarang), iaitu satu kiraan yang tidak wujud dalam dunia Barat sehinggalah abad ke-16.

BACA: 10 Ciptaan Umat Islam Yang Membentuk Dunia Moden Hari Ini

BACA: Nama Pelajar Malaysia Diabadikan Sebagai Nama Asteroid

LIKE dan FOLLOW Vocket di Facebook serta Instagram